open-index/open-wikipedia-markdown huggingface dataset:
ဝေင်ꩻကိင်ꩻတွုံ

**ဝေင်ꩻကိင်ꩻတွုံ** (အဲင်းကလေတ်: Kengtung) (မန်း: ကျိုင်းတုံမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ ကိင်ꩻတွုံꩻခရဲင်ႏ၊ ဝေင်ꩻနယ်ႏကိင်ꩻတွုံကို ကအဝ်ႏဒါႏ ဝေင်ꩻတန်တဝေင်ꩻဒျာႏသွူ။ ဝေင်ꩻကိင်ꩻတွုံကိုနဝ်ꩻ ခရဲင်ႏ၊ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻကိင်ꩻတွုံကိုနဝ်ꩻ ဖြဝ်ꩻ၊ ဂုံ၊ လားဟူ၊ ခယ်ႏလီႏသောႏ၊ မန်း၊ ကွီလိုꩻမျိုꩻ စတဲင် တောမ်ႏလိုꩻမျိုꩻလင်ဖုံႏအဝ်ႏအုံညီꩻ အဝ်ႏရဝ်းလွဝင်ꩻနဝ်ꩻသွူ။ ဝေင်ꩻကိင်ꩻတွုံထျꩻနဝ်ꩻ သမ်ဖော်ꩻကျောင်ႏကွင်ꩻတဲ့ အဝ်ႏနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကုံးစျံး

**ဝေင်ꩻကုံးစျံး** (အိန်းကလေတ်: Konkyan) (မန်း: ကုန်းကြမ်းမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ လောက်ကုဲင်ခရဲင်ႏ၊ ကိုးကန့်(ခယ်ႏ)နမ်းပဲင်ႏအိုပ်ချုတ်ခွင်ꩻလꩻဒေႏသ၊ ဝေင်ꩻနယ်ႏကုံးစျံးကို ကပါဒါႏ ခယ်ႏခမ်းကူဝေင်ꩻတဝေင်ꩻဒျာႏသွူ။ ဝေင်ꩻကုံးစျံးကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁,၁၈၆ ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကူမဲး

**ဝေင်ꩻကူမဲး** (မန်း: ကူမဲမြို့) (အဲင်းကလေတ်: Myittha) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ကျောက်သယ်ခရဲင်ႏ၊ ဝေင်ꩻနယ်ႏမစ်တားကို ကပါဒါႏ ဝေင်ꩻတဝေင်ꩻဒျာႏတဲင် ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ကရီးခါနဝ်ꩻ ထွာဒျာႏဒုံ သမ်းအဝ်ႏ ရန်ႏတကုင်ႏ-မန်ႏတလေꩻ ကာꩻတဖူꩻတန်လောင်း အဆွုပ်ရော့ꩻတဲင် ဆုဲင်ꩻနဝ်ꩻ ဒင်ႏထိုယင်း ဝေင်ꩻအရန်းသွူ။ ခရိစ်နေင်ႏ ၂၀၁၉ ဗာႏ စာႏရင်ꩻအလꩻ လိုꩻဖြာꩻခြွဉ်းနဝ်ꩻ အဝ်ႏ ၁၂၂,၄၂၇ ဖြာꩻနဝ်ꩻသွူ။ မျန်မာခမ်းထီ အခဝ်ထာႏဝဗဟိုႏကထွာဒါႏ ကောင်ပျတ်ခယွေနဝ်ꩻတဲ့ အဝ်ႏဒျာႏ ဝေင်ꩻကူမဲးထျꩻနဝ်ꩻသွူ။ ဝေင်ꩻကူမဲးကိုနဝ်ꩻ အခေႏခံႏပညာႏ အစိုႏရအရန်းထိုကျောင်ꩻ၊ ကူႏ(၂၅)ဖြုံႏကပါဒါႏ သီးယုင်လဲ့ အဝ်ႏသော့ꩻနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻကေးသီး

**ဝေင်ꩻကေးသီး** (အဲင်းကလေတ်: Kyethi) (မန်း: ကျေးသီးမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ မွိုင်ꩻသျူးခရဲင်ႏ၊ ဝေင်ꩻနယ်ႏကေးသီးကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻကေးသီးကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၁၉၀၁ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ (၆၁၈)ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကေတုမတီႏ

**ဝေင်ꩻကေတုမတီႏ** (မန်း: ကေတုမတီမြို့) (အဲင်းကလေတ်: Ketumati) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ တောင်ႏအူခရဲင်ႏကို ဝေင်ꩻနယ်ႏတောင်ႏအူကို ကပါဒါႏ ဝေင်ꩻစခါ ဝေင်ꩻတဝေင်ꩻဒျာႏသွူ။ အဝ်ႏဒျာႏ ဝေင်ꩻတောင်ႏအူထျꩻ (၁၇)ကီလိုမီတာရပ်၊ ရန်ႏတကုင်ႏ-မန်ႏတလေꩻ အမုဲင်(၁) ကာꩻတဖူꩻတန်ထျꩻ (၃)မဲင်ႏရပ်ကိုသွူ။  တောမ်ႏစောက်ꩻခမ်းနယ်ႏ ဝေင်ꩻတန်တောင် တောမ်ႏ စောက်ꩻတနျာႏခမ်းနယ်ႏ ဝေင်ꩻလွယ်ကောႏ ဖုံႏယို ကာꩻတဖူꩻ အဝ်ႏဆွိုက်လွေꩻခါꩻနဝ်ꩻသွူ။ ကာႏသွူပဂိုꩻကောင်ရွေꩻတွော့ꩻ တောမ်ႏဝေင်ꩻပီလဲ့ အဝ်ႏဆွိုက်ခါꩻ ကာꩻတဖူꩻနေနေသွူ။

တောင်ႏကေတုမတီႏနဝ်ꩻ ထွာဒျာႏ စိုးအဆက်ဆက် ခွန်ဟော်ꩻခံꩻသီး ကအဝ်ႏအုံနန်ꩻဒါႏ ခွန်ဟော်ꩻခံꩻဝေင်ꩻစခါ ဝေင်ꩻတန်တဝေင်ꩻဒျာႏအကျောင်ꩻ မျန်မာရာႏဇာႏဝင်ႏကိုနဝ်ꩻ အဝ်ႏဒင်ႏမုဲင်ခါꩻနုဲင်းနဝ်ꩻသွူ။ ဝေင်ꩻမိဉ်ꩻစခါနဝ်ꩻ အဝ်ႏဟဲ့ꩻဖန်ခါꩻ ပါဠိဘာႏသာႏအနေႏ **ကေတုမတီႏ** အဓိပ္ပာယ်ႏနဝ်ꩻ ထွာဒျာႏ "ပဲင်ႏဆဲင်ႏလꩻ တော်ဝင်အဆင်ႏရန်းထို" နဝ်ꩻသွူ။ သွူတကာႏတဝ်း ထွာပါဒျာႏ တင်ႏသျာꩻဒါႏ ခွန်းစိုးခေတ်တခေတ်အနေႏနဝ်ꩻသွူ။ ကေတုမတီႏ ကဟဲ့ꩻဒါႏ ဝေင်ꩻစခါဝေင်ꩻတောင်ႏအူနဝ်ꩻ ဝေင်ꩻယတန်ꩻတွိုင်ꩻဖုံႏ၊ နောင်ကျုံးတောမ်ႏ ဖရာꩻစေႏတီႏစခါဖုံႏ အဝ်ႏထွားထီႏထွꩻနွောင်ꩻ ဗꩻတွိုႏဟန်ႏနီꩻနဝ်ꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻကံမ

**ဝေင်ꩻကံမ** (မန်း: ကံမမြို့) (အဲင်းကလေတ်: Kamma) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် တယဲတ်ခရဲင်ႏ ဝေင်ꩻနယ်ႏကံမကို ကအဝ်ႏဒါႏ ဧရာႏဝတီႏခြောင်ထျꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။  ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၅,၂၀၂ ဖြာꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻကျိုက်ခမီ

**ဝေင်ꩻကျိုက်ခမီ** (အဲင်းကလေတ်: Kyaikkhami) (မန်း: ကျိုက္ခမီမြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ အခဝ်နဝ် မောႏလမျင်ႏခရဲင်ႏ ဝေင်ꩻနယ်ႏတန်ဖျူသယတ်ကို ကပါဒါႏ ပင်ႏလယ်ႏကမ်းခြေဖင်ႏထျꩻ ဝေင်ꩻတဝေင်ꩻဒျာႏနဝ်ꩻသွူ။ ကျိုက်ခမီယို ကရီးခါနဝ်ꩻ အဝ်ႏပါသော့ꩻဒျာႏ တနင်္သာရီတွိုင်ꩻကို ထွာဒျာႏ ဝေင်ꩻနယ်ႏကျိုက်ခမီအရန်း ဝေင်ꩻနယ်ႏတဖြုံႏအနေႏနဝ်ꩻသွူ။ ဝေင်ꩻကျိုက်ခမီနဝ်ꩻ အဝ်ႏဒျာႏ မဲင်ႏခမ်းနယ်ႏ ဝေင်ꩻမောႏလမျင်ႏဖဲ့ꩻနဝ် ဗော့ꩻညာꩻအဝ်ႏ (၅၅)မဲင်ႏ၊ အဝ်ႏဒျာႏဝေင်ꩻတန်ဖျူသယတ် ဖဲ့ꩻတွို့ꩻထင်ꩻ ဗော့ꩻညာꩻအဝ်ႏ (၁၅)မဲင်ႏရပ်နဝ်ꩻသွူ။ ဝေင်ꩻတန်ဖျူသယတ်ကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻကျိုက်ထို

**ဝေင်ꩻကျိုက်ထို** (အဲင်းကလေတ်: Kyaikto) (မန်း: ကျိုက်ထိုမြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ သထွုံႏခရဲင်ႏ ဝေင်ꩻနယ်ႏကျိုက်ထိုကို ကအဝ်ႏဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻကျိုက်ထိုကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻကျိုက်ထိုနဝ်ꩻ အဝ်ႏဒျာႏ ရန်ႏတကုင်ႏ-မောႏလမျင်ႏ ကာꩻတဖူꩻတန်လောင်းတဲင် တောမ်ႏဝေင်ꩻရန်ႏတကုင်ႏနဝ်ꩻ ဗော့ꩻညာꩻအဝ်ႏ (၉၅)မဲင်ႏ၊ တောမ်ႏဝေင်ꩻပဂိုꩻနဝ်ꩻ ဗော့ꩻညာꩻအဝ်ႏ (၄၈)မဲင်ႏသွူ။ မဉ်ꩻတန်ကျောႏဒါႏ ဖရာꩻကျိုက်ထီးရိုးလဲ့ အဝ်ႏဝေင်ꩻကျိုက်ထိုထျꩻ ကောင်ရွေꩻလောင်းနဝ်ꩻသွူ။ 

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻကျိုက်ဒုံ

**ဝေင်ꩻကျိုက်ဒုံ** (အိန်းကလေတ်: Kyeikdon) နဝ်ꩻ အဝ်ႏဒျာႏ မျန်မာခမ်းထီအခဝ်ဒေါမ်၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏ၊ ဝေင်ꩻနယ်ႏစျာအဉ်းသေတ်စီးကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ အဖြာꩻ ၃,၅၁၅ ရပ်နဝ်ꩻသွူ။ စောက်ꩻ၊ မန်း၊ မဲင်ꩻ စတဲင် တောမ်ႏလိုꩻမျိုꩻအလင်ဖုံႏ အဝ်ႏအုံသော့ꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ

## လဉ့်အထန်ႏ
*Satellite map at Maplandia.com
ဝေင်ꩻကျိုက်မရော

**ဝေင်ꩻကျိုက်မရော** (အဲင်းကလေတ်: Kyaikmaraw) (မန်း: ကျိုက်မရောမြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ အခဝ်နဝ် မောႏလမျင်ႏခရဲင်ႏ ဝေင်ꩻနယ်ႏယေးကို ကပါဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻကျိုက်မရောကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ အဝ်ႏဒျာႏ မဲင်ꩻခမ်းနယ်ႏဝေင်ꩻတန် ဝေင်ꩻမောႏလမျင်ႏ ဖဲ့ꩻကွဉ်ႏနဝ် အတ္တရံခြောင်ထျꩻတဲင် တောမ်ႏဝေင်ꩻမောႏလမျင်ႏနဝ်ꩻ ဗော့ꩻညာꩻအဝ်ႏ (၁၅)မဲင်ႏရပ်သွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻစျောက်စီး

**ဝေင်ꩻစျောက်စီး** (မန်း: ကျောက်ကြီးမြို့) (အဲင်းကလေတ်: Kyaukkyi) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ ညောင်လေးပိဉ်ခရဲင်ႏ ဝေင်ꩻနယ်ႏစျောက်စီးကို ကပါဒါႏ စစ်တောင်းခြောင်ဖင်ႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၁၉၅၃ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ ၁၄၈၉ ဖြာꩻသွူ။

## အာႏကွိုꩻ


ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻကျိုင်းလပ်

**ဝေင်ꩻကျိုင်းလပ်** (အဲင်းကလေတ်: Kenglat) (မန်း: ကျိုင်းလပ်မြို့) ဝေင်ꩻကိင်ꩻလပ်နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ တာဆီလေက်ခရဲင်ႏ၊ ဝေင်ꩻနယ်ႏတာဆီလေက်ကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ခမ်းကူဝေင်ꩻတဝေင်ꩻဒျာႏသွူ။ ဝေင်ꩻကျိုင်းလပ်ကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻကျိုင်းလပ်ကိုနဝ်ꩻ ဖြဝ်ꩻ၊ ထုဲင်ꩻဖြဝ်ꩻ၊ လားဟူ၊ မန်း၊ အာခါလိုꩻမျိုꩻ စတဲင် တောမ်ႏလိုꩻမျိုꩻလင်ဖုံႏအဝ်ႏအုံညီꩻ အဝ်ႏရဝ်းလွဝင်ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃,၂၄၅ ဖြာꩻနဝ်ꩻသွူ။ ဝေင်ꩻကျိုင်းလပ်နဝ်ꩻ အဝ်ႏဒျာႏ မျန်မာ(မန်းခမ်း)၊ လာအိုခမ်း ခမ်းတန်နီဖြုံႏ အကူအနားလောင်းထျꩻ အဝ်ႏဗော့ꩻ အထူꩻဒေႏသ-၄ NDAAမွိုင်းလားဒေႏသအခဝ်နဝ်ထျꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကျုံဒိုး

**ဝေင်ꩻကျုံဒိုး** (အိန်းကလေတ်: Kyondoe) (မန်း: ကျုံဒိုးမြို့) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏ၊ ဝေင်ꩻနယ်ႏခြုက်ꩻခြိက်ꩻကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ မဲင်ꩻ၊ စောက်ꩻ၊ မန်း စတဲင် လိုꩻမျိုꩻစွုမ်ႏဖုံႏ အဝ်ႏအုံသော့ꩻနဝ်ꩻသွူ။ ဝေင်ꩻကျုံဒိုးနဝ်ꩻ အဝ်ႏဒျာႏ အေင်ဒီယ-မျန်မာ-ထုဲင်ꩻ တဖူꩻတန်လောင်း ဟောင်သရောခြောင်ထျꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ
ဝေင်ꩻစျောက်တခါး

**ဝေင်ꩻစျောက်တခါး** (မန်း: ကျောက်တံခါးမြို့) (အဲင်းကလေတ်: Kyauk Ta Ga/ Kyauktakaa) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ ညောင်လေးပိဉ်ခရဲင်ႏ ဝေင်ꩻနယ်ႏစျောက်တခါးကို ကပါဒါႏ စစ်တောင်းခြောင်ထျꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။

## မဉ်ꩻတန်တင်ႏသျာႏဒါႏပုဂ္ဂိုလ်ႏ
* ရဲဘော်သုံးကျိပ်အစွိုꩻနွို့ ပိုလ်ႏကယ်ႏအောင် 

## အာႏကွိုꩻ


ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻကျောက်တလွုံꩻတန်

**ဝေင်ꩻကျောက်တလွုံꩻတန်** () **ဝေင်ꩻကျောက်တလွုံꩻ** နဝ်ꩻ အဝ်ႏဒျာႏ မျန်မာခမ်းထီ ဖြဝ်ꩻခမ်းနယ်ႏအခဝ်နဝ် တောင်ႏကီꩻခရဲင်ႏ၊ ဝေင်ꩻနယ်ႏတောင်ႏကီꩻကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ကျောက်တလွုံꩻနဝ်ꩻ ထွာဒျာႏ ဖြားတန်စင်ꩻဖါအောင်ႏခမ်းထီ ဇာႏတိရပ်ရာႏဒျာႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကျောက်တော်

**ဝေင်ꩻကျောက်တော်** (အဲင်းကလေတ်: Kyauktaw) (မန်း: ကျောက်တော်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ရခဲင်ႏခမ်းနယ်ႏ အခဝ်ထင်ꩻ၊ မျောက်ဦးခရဲင်ႏ ဝေင်ꩻနယ်ႏကျောက်တော်ကို ကအဝ်ႏဒါႏ ကလာတန်ခြောင်ဖင်ႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခမ်းသားကျောက်တော်နယ်ႏနဝ်ꩻ လိုပ်မာꩻအာလုဲင်းတဲင် ဗွူထန်ႏအာငါႏသွူ။ ဗွူဟူ၊ ထေင်၊ ဗေဟံႏ၊ တသီႏဖုံႏလဲ့ ထန်ႏနေနေသွူ။ ယဟန်ႏလဲ့ အဝ်ႏခွုမ်မာꩻဖြေꩻစာဒျာႏ သေင်ႏနဝ်ꩻသွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻစျောက်ပဒေါင်း

**ဝေင်ꩻစျောက်ပဒေါင်း** (မန်း: ကျောက်ပန်းတောင်းမြို့) (အဲင်းကလေတ်: Kyaukpadaung) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ညောင်ဦးခရဲင်ႏကို ကပါဒါႏ ဝေင်ꩻတဝေင်ꩻဒျာႏသွူ။ ဖဲ့ꩻတွို့ꩻနဝ်ꩻ မကွေးတွိုင်ꩻ ဝေင်ꩻနယ်ႏချောက်၊ ဧရာႏဝတီႏခြောင်၊ ဖဲ့ꩻထင်ꩻနဝ်ꩻ ပဂံႏ-ညောင်ဦးနယ်ႏ၊ ဖဲ့ꩻကွဉ်ႏနဝ်ꩻ ဝေင်ꩻနယ်ႏမလုဲင်၊ ဝေင်ꩻနယ်ႏမဲ့ထီလင်ꩻ၊ ဖဲ့ꩻနဝ်နဝ်ꩻ ဝေင်ꩻနယ်ႏနတ်မောက်၊ ဖဲ့ꩻတွို့ꩻနဝ်နဝ်ꩻ ယေနံဆျောင်း၊ မကွေးနယ်ႏဖုံႏ အဝ်ႏခူခါꩻနဝ်ꩻသွူ။ တောမ်ႏဝေင်ꩻမိဉ်းဆျန်နဝ်ꩻ ဗော့ꩻညာꩻအဝ်ႏ ၅၈ မဲင်ႏသွူ။ ဝေင်ꩻဧရိယာႏအအဲဉ်ႏအလုဲင်ႏနဝ်ꩻ အဝ်ႏစတုရန်းမဲင်ႏ ၂ မဲင်ႏရပ်တဲင် လိုꩻဖြာꩻခြွဉ်းနဝ်ꩻ ၁၉၅၃ ဗာႏ စာႏရင်ꩻနဝ်ꩻ အဝ်ႏ ၅၄၈၀ ဖြာꩻ၊ ၂၀၁၄ ဗာႏ စာႏရင်ꩻအလꩻနဝ်ꩻ အဝ်ႏ ၄၂,၈၁၇ ဖြာꩻနဝ်ꩻသွူ။  ဝေင်ꩻကိုနဝ်ꩻ ထွာဒျာႏ ဗုဒ္ဓဘာႏသာႏ မန်းလိုꩻမျိုꩻအဝ်ႏအုံသော့ꩻအာသွတ်ꩻနဝ်ꩻသွူ။

ကဲဉ်းအာနဝ်ꩻ ထွာဒျာႏ သွို့ꩻခြံထာꩻလိုပ်ꩻသားဒျာႏကဲဉ်းအာတဲင် ဝေင်ꩻနယ်ႏယိုနဝ်ꩻ တောင်းလျက်ꩻ(တောင်းလုဲင်)၊ ဗေဟံႏ၊ ထေင်၊ နမ်းမန်ꩻ၊ ဗာႏ၊ မောင်းကြဲင်ႏ၊ ဩဇာႏရာႏ၊ နဂါꩻမောက်ရာႏ တောမ်ႏ တနက်ခါꩻ မွန်းဖုံႏ ထန်ႏအာဒါႏ အရပ်ဒျာႏသွူ။ ဝေင်ꩻနဝ်ꩻအဝ်ႏလွေꩻ တဖူꩻဆွုမ်ႏကိုတဲင် ကာꩻတဖူꩻနဝ်ꩻ အဝ်ႏဆွိုက်တောမ်ႏ မန်ႏတလေꩻ-ရန်တကုင်ႏဖုံႏ၊ မဲ့ထီလင်ꩻ-ဖြဝ်ꩻခမ်းဖုံႏ၊ ပဂံႏ-ညောင်ဦးဖုံႏ၊ မကွေး-ချောက်ဖုံႏတဲင် ကွုန်ꩻဟွိုင်ꩻလွဉ်ဒါႏ ဝေင်ꩻတဝေင်ꩻဒျာႏနဝ်ꩻသွူ။

## သမဲင်ꩻ
ဝေင်ꩻစျောက်ပဒေါင်းနဝ်ꩻ ပဂံႏခမ်း ခွန်အနောႏရထာႏ တယ်ႏဆို့ꩻခါꩻဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ အပေႏအတန်အဖွိုႏအထို အဝ်ႏဒါႏ ပေ(၆၀) ပေ(၇၀)ရပ် လုံးတူႏတန်ဖုံႏ ကဗိုန်ပီဒါႏ "ပန်းတောင်းပုင်ႏ" ဖုံႏ သမ်းအဝ်ႏလွေꩻဒျာႏ သဘာႏဝအတွိုင်ꩻတဲင် ထွားရေႏလွေꩻ လုံးတူႏဖုံႏနဝ်ꩻတဲင် ဝေင်ꩻမိဉ်ꩻတဲ့ ဖန်ဟဲ့ꩻလွေꩻ "ကျောက်ပန်းတောင်း" (စျောက်ပဒေါင်း) နုဲင်းနဝ်ꩻသွူ။ ယိုခါ လုံတူႏတန်လောင်း ယဟန်ႏနဝ်ꩻ အဝ်ႏတယ်ႏလူႏပူႏဇောႏလွေꩻ ဖရာꩻစေႏတီႏဖုံႏနဝ်ꩻသွူ။

## မိဉ်ꩻတင်ႏသျာꩻဒါႏခင်ႏလမ်းဖုံႏ
thumb|alt=Mountain Poppa|ပုပ္ပါးကောင်ပေႏ တောင်ကလပ်
မိဉ်ꩻတန်တင်ႏသျာꩻဒါႏ ဖရာႏစေႏတီႏဖုံႏနဝ်ꩻ ထွာဒျာႏ ဖရာꩻမြရွေဂူ တောမ်ႏ ဖရာꩻရွေတောင်ဦး၊ ဖရာꩻမြို့ဦး ဖုံႏဒျာႏသွူ။ ဝေင်ꩻဖဲ့ꩻကွဉ်ႏထင်ꩻ (၈)မဲင်ႏရပ်ကို ကအဝ်ႏဒါႏ ပုပ္ပါးကောင်ယိုလဲ့ မိဉ်ꩻတန်တင်ႏသျာꩻထွူတကာႏတဝ်း အထိုအဝ်ႏ ပေ ၄၉၈၁ ပေတဲင် တဖူꩻထင်ႏလယ်ႏကောင်စခန်ႏဖုံႏတဲ့အဝ်ႏနဝ်ꩻသွူ။ ပုပ္ပါးကောင်ယိုနဝ်ꩻ ထွာဒျာႏ မေႏကောင်(မီးတောင်)တဖြုံႏနဝ်ꩻသွူ။ မုန့်ပြားသလက်(တခိုးတပျာႏ)လဲ့ ကျောက်ပန်းတောင်းကိုနဝ်ꩻ တခိုႏမိဉ်ꩻတန်တမျိုꩻဒျာႏသွူ။ ကျောက်ပန်းတောင်း တောင်းလျက်တောမ်ႏ နွေႏကျော်ဖုံႏလဲ့ မိဉ်ႏတန်နေနေသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻကျောက်ဖျူ

**ဝေင်ꩻကျောက်ဖျူ** (အဲင်းကလေတ်: Kyaukphyu) (မန်း: ကျောက်ဖြူမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗိဉ်းကလားပင်ႏလယ်ႏအောႏထျꩻ၊ ရခဲင်ႏခမ်းနယ်ႏ၊ ကျောက်ဖျူခရဲင်ႏ၊ ဝေင်ꩻနယ်ႏကျောက်ဖျူကို ရမ်းဗဲကြွန်ခဝ်ထင်ꩻ သင်ဖော်ꩻတွူးကအဝ်ႏဒါႏ ပင်ႏလယ်ႏထျ့ꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ခရဲင်ႏ ဝေင်ꩻနယ်ႏကျောက်ဖျူ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၁၉၈၃ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁၉,၄၅၆ ရပ်သွူ။ ကျောက်ဖျူယိုခါနဝ်ꩻ ထွာလွဉ်ခရဲင်ႏ လွိုင်ႏကွုန်ꩻထင်ႏထိုလွဉ်ဒါႏ ဝေင်ꩻတကာႏတဝ်း သင်ဖော်ꩻဆိပ်သင်ဖော်တွူးလဲ့အဝ်ႏတဲင် ပင်ႏလယ်ႏကာႏ သင်ဖော်ꩻတန်ဖုံႏလဲ့ အဝ်ႏနွို့ထန်ႏနဝ်ꩻသွူ။ ယိုခါနဝ်ꩻ အစိုႏရ အဝ်ႏထွို့ꩻခါꩻပါ ကျောက်ဖျူရေနက်ဆိပ်ကမ်းစီႏမံႏကိန်ꩻနဝ်ꩻသွူ။

## ရပ်ကွက်ဝေင်ꩻကို
# ရပ်ကွက်ခဝ်ကွဉ်ႏ
# ရပ်ကွက်ခဝ်တွို့ꩻ
# ရပ်ကွက်ခဝ်ထာႏဝ
# မြစ်နားတန်းရပ်ကွက်
# စေတီတောင်ရပ်ကွက် 
# အရာရှိရပ်ကွက်
# အစိုႏရရပ်ကွက် 
# သန်ပန်ချောင်းရပ်ကွက်
# ရခိုင်ပိုက်ဆိပ်ရပ်ကွက်
# ကုလားပိုက်ဆိပ်ရပ်ကွက်
# ပြင်ဖြူမော်ရပ်ကွက်
#တောင်ရင်းရပ်ကွက်
#ကုမ္ပဏီဈေး(ခ) စေတီယရပ်ကွက်
#ကုလားဘာတောင်ရပ်ကွက်
#တိုးချဲ့ရပ်ကွက်
#င/လပွေ့ရပ်ကွက်
#ကညင်တောရပ်ကွက်

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻကျောက်မဲး

**ဝေင်ꩻကျောက်မဲး** (အဲင်းကလေတ်: Kyaukme) (မန်း: ကျောက်မဲမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကျောက်မဲးခရဲင်ႏ၊ ဝေင်ꩻနယ်ႏကျောက်မဲးကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻကျောက်မဲးကိုနဝ်ꩻ ခရဲင်ႏ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ (၃၉,၉၃၀)ဖြာꩻသွူ။ ဝေင်ꩻဧရိယာႏဟံႏနယ်ႏ အအဲဉ်ႏအလုဲင်းနဝ်ꩻ အဝ်ႏစတုရန်း(၂)မဲင်ႏရပ်သွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကျောက်သယ်

**ဝေင်ꩻကျောက်သယ်** (မန်း: ကျောက်ဆည်မြို့) (အဲင်းကလေတ်: Kyaukse) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ကျောက်သယ်ခရဲင်ႏ၊ ဝေင်ꩻနယ်ႏကျောက်သယ်ကို ကအဝ်ႏဒါႏ ခရဲင်ႏတောမ်ႏဝေင်ꩻနယ်ႏ ဝေင်ꩻတန်ဒျာႏတဲင် ဝေင်ꩻကိုနဝ်ꩻ ခရဲင်ႏ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းနဝ်ꩻ အဝ်ႏ ၇၄၁,၀၇၁ ဖြာꩻနဝ်ꩻသွူ။

## ဓာတ်ပုင်ႏဖုံႏ
 
File:No.1 BEHS Kyaukse.jpg|အမုဲင်(၁) အခေႏခံႏပညာႏ အရန်းထိုကျောင်ꩻ(ကျောက်သယ်)
Image:Aye Mya Kyi Lin Market.jpg|အေးမြကြည်လင် ဆေꩻ
Image:Kyaukse City Call.jpg|ဝေင်ꩻဟော်တန်
File:Downtown, Kyaukse, Myanmar.jpg|ဝေင်ꩻကို


## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻကွတ်ခုဲင်

**ဝေင်ꩻကွတ်ခုဲင်** (အဲင်းကလေတ်: Kutkai ) (မန်း: ကွတ်ခိုင်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကွတ်ခုဲင်ခရဲင်ႏ၊ ဝေင်ꩻနယ်ႏကွတ်ခုဲင်ကို ကပါဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻကွတ်ခုဲင်ကိုနဝ်ꩻ ခရဲင်ႏ၊ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၂၄,၉၆၃ ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကွန်ဟေင်း

**ဝေင်ꩻကွန်ဟေင်း** (အဲင်းကလေတ်: Kunhing) (မန်း: ကွန်ဟိန်းမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏ၊ ဝေင်ꩻနယ်ႏကွန်ဟေင်းကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကွန်ဟေင်းကိုနဝ်ꩻ ဝေင်ꩻနယ်ႏအိုပ်ချုပ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ "ကွန်ဟေင်း"နဝ်ꩻ ထွာဒျာႏ ဖြဝ်ꩻငဝ်းတဲင် အဓိပ္ပာယ်ႏနဝ်ꩻ ထွာဒျာႏ *"ကွန်တရေင်"(ကြွန်တရေင်)* နုဲင်းနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻခမောင်းသေက်

**ဝေင်ꩻခမောင်းသေက်** (မန်း: ခမောင်းဆိပ်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗိဉ်းကလားပင်ႏလယ်ႏအောႏထျꩻ၊ ရခဲင်ႏခမ်းနယ်ႏ၊ မောင်တောခရဲင်ႏ၊ ဝေင်ꩻနယ်ႏမောင်တောကို ကပါဒါႏ မျန်မာ-ဗန်းကလားဒေတ် ခမ်းကူထျꩻ ဝေင်ꩻတဝေင်ꩻဒျာႏသွူ။ ခရိစ်နေင်ႏ ၂၀၁၆ ဗာႏ လာဖေဖော်ဝါရီ ၂ နီꩻ ခမ်းကိုရေꩻဝွန်ႏတန်ဌာႏန လိတ်အမိန်းကေႏညာႏအမုဲင် ၂၉၉/၂၀၁၆ အလꩻ အွိုင်ႏခမောင်းသေက်ကို ကအဝ်ႏဒါႏ ဒုံသူဒုံယို လွောင်ႏဗူႏလွေꩻ ရပ်ကွက်(၅)ကွက်တဲင် ဒင်ႏထိုလွေꩻ ဝေင်ꩻအရန်းသွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻကွန်းလုံ

**ဝေင်ꩻကွန်းလုံ** (အိန်းကလေတ်: Kunlong) (မန်း: ကွမ်းလုံမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ လားသျိုးခရဲင်ႏ၊ ဝေင်ꩻနယ်ႏကွန်းလုံကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကွန်းလုံကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၅,၅၄၉ ဖြာꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻကွာလာလမ်ပူ

**ဝေင်ꩻကွာလာလမ်ပူ** (အဲင်းကလေတ်: 
Kuala Lumpur) နဝ်ꩻ ထွာဒျာႏ မလေးသျားခမ်းထီ ဝေင်ꩻတန်တောမ်ႏ အတန်သွတ်ꩻဝေင်ꩻတဲင် တရာꩻဝင်ႏအနေႏ အဝ်ႏထွာဒျာႏ **ကွာလာလမ်ပူ ဖြယ်ဒရယ်ဟံႏနယ်ႏ** (Federal Territory of Kuala Lumpur) (မလေး: Wilayah Persekutuan Kuala Lumpur), (ခယ်ႏ: 吉隆坡联邦直辖区) တဖြုံႏနဝ်ꩻသွူ။ ဟံႏနယ်ႏဧရိယာႏအအဲဉ်ႏအလုဲင်းနဝ်ꩻ အဝ်ႏ(၉၄)စတုရန်းမဲင်ႏ (၂၄၃ စတုရန်းကီလိုမီတာ) ရပ်တဲင် ခရိစ်နေင်ႏ ၂၀၂၀ ဗာႏ ဝီခီမီဒီယာ စာႏရင်ꩻအလꩻ လိုꩻဖြာꩻခြွဉ်းအဝ်ႏ (၁.၉)သန်းလွိုသွူ။ ခရိစ်နေင်ႏ ၂၀၁၈ ဗာႏ စာႏရင်ꩻအလꩻ ကရေက်တား ကွာလာလမ်ပူဒေႏသကိုနဝ်ꩻ လိုꩻဖြာꩻခြွဉ်းအဝ်ႏ (၇.၅)သန်းရပ်သွူ။ ဝေင်ꩻကွာလာလမ်ပူနဝ်ꩻ အာသျခဝ်ကွဉ်ႏနဝ်အကို လိုꩻဖြာꩻတောမ်ႏ စီꩻပွာꩻရေꩻအလꩻ ထင်ႏထိုလွိုင်ႏကွုန်ꩻတန်ထိုမွိုင်ဒါႏ မဲတ်ထရိုပိုလီတန်(Metropolitan) ဝေင်ꩻတန်ဒေႏသဒျာႏသွူ။

## အာႏကွိုꩻ

ကဏ္ဍ:အာသျတွိုက်ကို ဝေင်ꩻတန်ဖုံႏ
ဝေင်ꩻခိုလမ်

**ဝေင်ꩻခိုလမ်** (မန်း: ခိုလမ်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ နမ်းစင်ခရဲင်ႏ၊ ဝေင်ꩻနယ်ႏနမ်းစင်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻခိုလမ်ကိုနဝ်ꩻ စဲ့ꩻမန်း အခဝ်ကွဉ်ႏထာႏဝ စဲ့ꩻဌာႏနချုတ် (အရှေ့အလယ်ပိုင်းတိုင်းစစ်ဌာနချုပ်) စဲ့ꩻတပ် အဝ်ႏသော့ꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻခေါင်လန်ဖူး

**ဝေင်ꩻခေါင်လန်ဖူး** (အဲင်းကလေတ်: Kawnglanghpu) (မန်း: ခေါင်လန်ဖူးမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ထင်ꩻသွတ်ꩻ၊ ခင်ခမ်းနယ်ႏ၊ ပူတာအိုခရဲင်ႏ၊ ဝေင်ꩻနယ်ႏခေါင်လန်ဖူးကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻခေါင်လန်ဖူးကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁၁,၆၅၅ ရပ်သွူ။ ခင်ခမ်းနယ်ႏကို ထွာဒျာႏ ဝေင်ꩻတဝေင်ꩻလဲ့ ကရီးခါနဝ်ꩻ ပွိုးစွောန်ႏကာꩻတဖူꩻ သွုပ်ဆွိုက်ရေꩻယပ်ꩻခုဲင်ႏငါႏတဲင် တောမ်ႏကာꩻနဝ်ꩻ လွေꩻအဆင်ႏပြေႏအာဒျာႏ ခမ်းသဲင်လာနဝ်ꩻသွူ။

## အာႏကွိုꩻ

ကဏ္ဍ:ခင်ခမ်းနယ်ႏကိုဝေင်ꩻဖုံႏ
ဝေင်ꩻခေါသာ

**ဝေင်ꩻခေါသာ** (အဲင်းကလေတ်: Khawzar) (မန်း: ခေါဇာမြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ အခဝ်နဝ် မောႏလမျင်ႏခရဲင်ႏ ဝေင်ꩻနယ်ႏယေးကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻခေါသာကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။  ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃,၈၄၄ ဖြာꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻချောက်

**ဝေင်ꩻချောက်** (မန်း: ချောက်မြို့) (အဲင်းကလေတ်: Chauk) ဆျောက်နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် ချောက်ခရဲင်ႏ ဝေင်ꩻနယ်ႏချောက်ကို ကအဝ်ႏဒါႏ ဧရာႏဝတီႏခြောင်ဖင်ႏကွဉ်ႏ ဝေင်ꩻတဝေင်ꩻဒျာႏသွူ။ ဧရာႏဝတီႏခြောင် ထီတဖူꩻရဲဉ်ႏအလꩻ တောမ်ႏဝေင်ꩻယေနံဆျောင်းနဝ်ꩻ ဗော့ꩻညာꩻအဝ်ႏ (၄၂)မဲင်ႏ၊ တောမ်ႏကာꩻတဖူꩻနဝ်ꩻ ဗော့ꩻညာꩻအဝ်ႏ (၅၁)မဲင်ႏသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၄၄,၂၈၉ ဖြာꩻသွူ။ ဝေင်ꩻချာက်ဖဲ့ꩻထင်ꩻ မဲင်ႏ(၂၁)ရပ်ကိုနဝ်ꩻ မိဉ်ꩻတန်တင်ႏသျာꩻ ဖရာꩻစခါဖုံႏ ကအဝ်ႏဒါႏ ပဂံႏဝေင်ꩻလီꩻစခါ အဝ်ႏနဝ်ꩻသွူ။ ချောက်ဒေႏသနဝ်ꩻ ယေနံဖုံႏ ထန်ႏတဖဲ့ꩻ၊ တဖူꩻသွုပ်ဆွိုက်ရေꩻလဲ့ ဟဝ်တဖဲ့ꩻတဲင် မျန်မာခမ်းထာႏဝကို ကွုန်ꩻဟွိုင်ဒါႏ ဝေင်ꩻတဝေင်ꩻဒျာႏသွူ။ ဝေင်ꩻချောက်ယို ကရီးခါနဝ်ꩻ အဝ်ႏပါသော့ꩻဒျာႏ မကွေးခရဲင်ႏကိုလဲ့ ခရိစ်နေင်ႏ ၂၀၂၂ ဗာႏ ဧပီလာကို ဖြွမ်းဗူႏတိုꩻထဲင်းယင်း ခရဲင်ႏဖုံႏတဲင် ဝေင်ꩻနယ်ႏချောက်လဲ့ အဝ်ႏဝေင်ꩻနယ်ႏအရန်း ဒင်ႏထိုလွေꩻ ချောက်ခရဲင်ႏအရန်းနဝ်ꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻခွန်းမား

**ဝေင်ꩻခွန်းမား** (မန်း: ခွန်းမားမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ ဝနမ်းပဲင်ႏအိုပ်ချုတ်ခွင်ꩻလꩻတွိုင်ꩻ၊ မွိုင်းမော အထူꩻဒေႏသ-၂ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻခွꩻသာႏယာႏ

**ဝေင်ꩻခွꩻသာႏယာႏ** (ဝေင်ꩻတသာ (မျို့တိစ်) နုဲင်းနဝ်ꩻလဲ့ အဝ်ႏဟဲ့ꩻ) (အဲင်းကလေတ်: Aye Tha Yar) (မန်း: အေးသာယာမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ တောင်ႏကီꩻခရဲင်ႏ၊ ဝေင်ꩻနယ်ႏတောင်ႏကီꩻကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻခွꩻသာႏယာႏနဝ်ꩻ အဝ်ႏဒျာႏ မဲ့ထီလင်ꩻ-ကလောꩻ-တောင်ႏကီꩻ ခမ်းခြွဉ်းဗူႏတဖူꩻတန်လောင်းတဲင် အဝ်ႏခမ်းကောင် မိဉ်ႏလင်ꩻမန်းခမ်းနဝ်ꩻ ကာႏလွေꩻဗာႏနဝ်ꩻသွူ။ အဝ်ႏဒျာႏ ကောင်တောင်ႏကီꩻ ခင်ႏထျꩻဆꩻလ့တွို့ꩻဖဲ့ꩻ တောမ်ႏဝေင်ꩻတောင်ႏကီꩻနဝ်ꩻ ဗော့ꩻညာꩻအဝ်ႏ (၅)မဲင်ႏရပ်သွူ။ ဝေင်ꩻခွꩻသာႏယာႏထျꩻနဝ်ꩻ ကာꩻတန်ကွင်ꩻ၊ စက်မှုဇုန်၊ ဂေါက်ကွင်ꩻ၊ တောင်ႏကီꩻ အနယ်ꩻပညာႏ တက္ကသိုလ်ႏဖုံႏ အဝ်ႏသော့ꩻဒါႏ ဝေင်ꩻတဝေင်ꩻဒျာႏတဲင် လိုꩻတိုꩻလွဉ်အာဒါႏ ဝေင်ꩻတသာဒျာႏသွူ။ 

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻချောင်းဆုံ

**ဝေင်ꩻချောင်းဆုံ** (အဲင်းကလေတ်: Chaungzon) (မန်း: ချောင်းဆုံမြို့) ခြောင်ဆွုမ်ႏနဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ မောႏလမျင်ႏခရဲင်ႏ ဝေင်ꩻနယ်ႏချောင်းဆုံကို ကပါဒါႏ ဖလူꩻကြွန်လောင်း ကအဝ်ႏဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻချောင်းဆုံကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻချောင်းဆုံနဝ်ꩻ အဝ်ႏဒျာႏ ခြုံꩻခြောင်အသွတ်ꩻ မုတ္တမကွေ့တောမ်ႏ ပင်ႏလယ်ႏခါႏ ဖလူꩻကြွန်လောင်းနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၇,၇၂၇ ဖြာꩻသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻခြုက်ꩻခြိက်ꩻ

**ဝေင်ꩻခြုက်ꩻခြိက်ꩻ**(ခြွုက်ꩻခြိက်ꩻ) (အိန်းကလေတ်: Kawkareik) (မန်း: ကော့ကရိတ်မြို့) နဝ်ꩻ ထွာဒျာႏ မျန်မာခမ်းထီ၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏ၊ ဝေင်ꩻနယ်ႏခြုက်ꩻခြိက်ꩻကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏနဝ်ꩻ အဝ်ႏနဝ်ꩻသွူ။ မဲင်ꩻ၊ စောက်ꩻ၊ ပအိုဝ်ႏ၊ ထုဲင်ꩻ၊ ဖြဝ်ꩻ၊ မန်း၊ ခယ်ႏ၊ ကလာꩻ စတဲင် လိုꩻမျိုꩻစွုမ်ႏဖုံႏ အဝ်ႏအုံသော့ꩻနဝ်ꩻသွူ။ ဝေင်ꩻနယ်ႏခြုက်ꩻခြိက်ꩻယို ကရီးခါနဝ်ꩻ အဝ်ႏထွာဖိုဗာႏ ဝေင်ꩻနယ်ႏဟောင်သယော နဝ်ꩻသွူ။ ဝေင်ꩻနယ်ႏခြုက်ꩻခြိက်ꩻ တောမ်ႏ ဝေင်ꩻနယ်ႏကြားအင်းဆိပ်ကြီး ယိုနီဖြုံႏယို ဖြွမ်းဗူႏထွူတဲင် ဖွဲ့ဗူႏလွေꩻ ခြုက်ꩻခြိက်ꩻခရဲင်ႏအနေႏတဲင် တွိုႏခရိစ်နေင်ႏ ၁၉၅၂-ဗာႏကိုနဝ်ꩻ သွင်ꩻသော့ꩻလွေꩻခန်း စောက်ꩻခမ်းနယ်ႏကိုနဝ်ꩻသွူ။ 

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ
ဝေင်ꩻဂွ

**ဝေင်ꩻဂွ** (အဲင်းကလေတ်: Gwa) (မန်း: ဂွမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗဉ်းကလားပင်ႏလယ်ႏအောႏထျ့ꩻ ရခဲင်ႏခမ်းနယ်ႏ၊ တန်တွဲခရဲင်ႏ အခဝ်နဝ် ဝေင်ꩻနယ်ႏဂွကို ကအဝ်ႏဒါႏ ပင်ႏလယ်ႏထျ့ꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၇,၄၂၂ ဖြာꩻ ရပ်သွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻငတယောက်

**ဝေင်ꩻငတယောက်** (မန်း: ငါ့သရောက်မြို့) (အဲင်းကလေတ်: Ngathayouk) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ညောင်ဦးခရဲင်ႏ၊ ဝေင်ꩻနယ်ႏညောင်ဦးကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ တောမ်ႏပဂံႏနဝ်ꩻ ဗွော့ꩻညာꩻအဝ်ႏ တယူႏဇနာႏ(၁၂ မဲင်ႏလွို) သွူ။ ဖဲ့ꩻထင်ꩻနဝ်ꩻ ဧရာႏဝတီႏခြောင်၊ ဖဲ့ꩻနဝ်ဖဲ့ꩻနဝ်ꩻ ပုပ္ပါးကောင်ရွေꩻခါႏ သုဲင်ꩻခြောင်ဖုံႏ အဝ်ႏနဝ်ꩻသွူ။ ငတယောက်ဒေႏသနဝ်ꩻအဝ်ႏဒျာႏ ဝေင်ꩻနယ်ႏညောင်ဦး ဝေင်ꩻနယ်ႏတောင်တာ ဝေင်ꩻနယ်ႏကျောက်ပန်းတောင်း ၃ဝေင်ꩻနယ်ႏခါႏ တရိဂံဒေႏသကိုသွူ။ လိုꩻဖြာꩻခြွဉ်းနဝ်ꩻ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻအဝ်ႏ ၅,၈၁၅ ဖြာꩻနဝ်ꩻသွူ။  ဝေင်ꩻကိုနဝ်ꩻ ထွာဒျာႏ ဗုဒ္ဓဘာႏသာႏ မန်းလိုꩻမျိုꩻဖုံႏ အဝ်ႏအုံသော့ꩻအာသွတ်ꩻနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻငန်းသွန်

**ဝေင်ꩻငန်းသွန်** (မန်း: ငါန်းဇွန်မြို့) (အဲင်းကလေတ်: Nganzun) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မန္တလေꩻတွိုင်ꩻဒေႏသတန် ဝေင်ꩻနယ်ႏငန်းသွန်ကို ကအဝ်ႏဒါႏ ဝေင်ꩻနယ်ႏရွုမ်ꩻ အဝ်ႏသော့ꩻဒါႏ ဝေင်ꩻတဝေင်ꩻဒျာႏသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၂၄,၀၅၅ ဖြာꩻသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အစိုႏရရွုမ်ꩻဖုံႏ အဝ်ႏနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻငပလီ

**ဝေင်ꩻငပလီ** (အဲင်းကလေတ်: Ngapali) (မန်း: ငပလီမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗိဉ်းကလားပင်ႏလယ်ႏအောႏထျ့ꩻ ရခဲင်ႏခမ်းနယ်ႏ၊ တန်တွဲခရဲင်ႏ၊ ဝေင်ꩻနယ်ႏတန်တွဲကို ကအဝ်ႏဒါႏ ပင်ႏလယ်ႏကမ်းခြေ ဝေင်ꩻတဝေင်ꩻဒျာႏသွူ။ မိဉ်ꩻတန်ထင်ႏသျာꩻဒါႏ ငပလီကမ်းခြေ ကအဝ်ႏဒါႏ ဝေင်ꩻဒျာႏသွူ။ ဝေင်ꩻကိုကအဝ်ႏဒါႏ ရပ်ကွက်ဖုံႏနဝ်ꩻ ဂေါ့ရပ်ကွက်၊ ဇီးဖြူကုန်းရပ်ကွက်၊ လင်းသာရပ်ကွက်၊ ဂျိတ္တောရပ်ကွက် ဖုံႏဒျာႏသွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻငဖဲ

**ဝေင်ꩻငဖဲ** (မန်း: ငဖဲမြို့) (အဲင်းကလေတ်: Ngape) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် မိဉ်းဗူးခရဲင်ႏ ဝေင်ꩻနယ်ႏငဖဲကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၄,၀၆၅ ဖြာꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻစေင်တလီ

**ဝေင်ꩻစေင်တလီ** (အဲင်းကလေတ်: Kyeintali) (မန်း: ကျိန္တလီမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ဗိဉ်းကလားပင်ႏလယ်ႏအောႏထျ့ꩻ ရခဲင်ႏခမ်းနယ်ႏ၊ တန်တွဲခရဲင်ႏ အခဝ်နဝ် ဝေင်ꩻနယ်ႏဂွကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၅,၈၇၈ ဖြာꩻ ရပ်သွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻစေတုတ္တရာႏ

[300px| thumb| ဝေင်ꩻစေတုတ္တရာႏကို ကအဝ်ႏဒါႏ [ပဂံႏ|ပဂံႏစိုး ဖရာꩻစေႏတီႏစခါတဆူႏ]]
**ဝေင်ꩻစေတုတ္တရာႏ** (မန်း: စေတုတ္တရာမြို့) (အဲင်းကလေတ်: Sidoktaya) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် မိဉ်းဗူးခရဲင်ႏ ဝေင်ꩻနယ်ႏစေတုတ္တရာႏကို ကအဝ်ႏဒါႏ ဝေင်ꩻစခါတဝေင်ꩻဒျာႏသွူ။ ဝေင်ꩻစေတုတ္တရာႏနဝ်ꩻ ထွာတယ်ႏထောင်ႏခါꩻ ခွန်ဟော်ꩻခံꩻစိုးကို ဝေင်ꩻတဝေင်ꩻဒျာႏတဲင် ထွာဒျာႏ ဝေင်ꩻစခါဝေင်ꩻတဝေင်ꩻဒျာႏသွူ။  ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ခရိစ်နေင်ႏ ၁၉၅၆ ဗာႏ မွူးကွို့ꩻနာꩻစာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၄,၃၀၀ ဖြာꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻစျာအဉ်းသေတ်စီး

**ဝေင်ꩻဈာအဉ်းသေတ်စီး** (မန်း: ကြာအင်းဆိပ်ကြီး) (အိန်းကလေတ်: Kyainseikgyi) နဝ်ꩻ အဝ်ႏဒျာႏ မျန်မာခမ်းထီအခဝ်ဒေါမ်၊ စောက်ꩻခမ်းနယ်ႏ၊ ခြုက်ꩻခြိက်ꩻခရဲင်ႏ၊ ဝေင်ꩻနယ်ႏစျာအဉ်းသေတ်စီးကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻစျာအဉ်းသေတ်စီးနဝ်ꩻ ထွာဒျာႏ ဝေင်ꩻနယ်ႏဝေင်ꩻတန်တဲင် ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ အဖြာꩻ ၄,၄၂၈ ရပ်နဝ်ꩻသွူ။ စောက်ꩻခွိုꩻဖုံႏ အဝ်ႏအုံသော့ꩻအာသွတ်ꩻတဲင် ဖြဝ်ꩻ၊ မန်း၊ မဲင်ꩻ စတဲင် တောမ်ႏလိုꩻမျိုꩻအလင်ဖုံႏ အဝ်ႏအုံသော့ꩻနဝ်ꩻသွူ။ ဝေင်ꩻနဝ်ꩻအဝ်ႏဒျာႏ ဒေါနကောင်ရွေꩻအခဝ်ထင်ꩻသွတ်ꩻ ကောင်ခင်ႏထျꩻတဲင် အဝ်ႏဒျာႏ အတ္ထရံခြောင်ဖဲ့ꩻကွဉ်ႏ (၂)မဲင်ႏရပ်ကိုသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ
ဝေင်ꩻစျို့ပိဉ်ကောက်

**ဝေင်ꩻစျို့ပိဉ်ကောက်** (မန်း: ကြို့ပင်ကောက်မြို့) (အဲင်းကလေတ်: Gyobingauk) နဝ်ꩻ အဝ်ႏဒျာႏ မျန်မာခမ်းထီ အခဝ်ဒေါမ် ပဂိုꩻတွိုင်ꩻဒေႏသတန် သာႏယာႏဝတီႏခရဲင်ႏ ဝေင်ꩻနယ်ႏစျို့ပိဉ်ကောက်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏစျို့ပိဉ်ကောက် အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻစျို့ပိဉ်ကောက်နဝ်ꩻ အဝ်ႏဒျာႏ ရန်ႏတကုင်ႏ-ပီ ကာꩻတဖူꩻတန်လောင်းတဲင် တောမ်ႏရန်ႏတကုင်ႏနဝ်ꩻ ဗွော့ꩻညာꩻအဝ်ႏ (၁၂၄)မဲင်ႏရပ်သွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻအဝ်ႏ ၁၁၇,၁၄၃ ဖြာꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻဆဉ်းသွေဟော်

**ဝေင်ꩻဆဉ်းသွေဟော်** (အိန်းကလေတ်: Chinshwehaw) (မန်း: ချင်းရွှေဟော်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ၊ ဖြဝ်ꩻခမ်းနယ်ႏ အခဝ်ထင်ꩻ၊ လောက်ကုဲင်ခရဲင်ႏ၊ ကိုးကန့်(ခယ်ႏ)နမ်းပဲင်ႏအိုပ်ချုတ်ခွင်ꩻလꩻဒေႏသ၊ ဝေင်ꩻနယ်ႏလောက်ကုဲင်ကို ကပါဒါႏ ခမ်းကူဝေင်ꩻတဝေင်ꩻဒျာႏသွူ။ ဝေင်ꩻဆဉ်းသွေဟော်ကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဆဉ်းသွေဟော်နဝ်ꩻ အဝ်ႏရောင်ꩻဒျာႏ ခယ်ႏခမ်းကူထျꩻတဲင် ဖြေꩻစာကူꩻကားကွန်ႏ တောမ်ႏခယ်ႏတာႏ ခမ်းကူနွို့ထန်ႏ ကဲက်ခုံꩻငွါအဝ်ႏသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃,၁၃၈ ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻဆီဖွေ

**ဝေင်ꩻဆီဖွေ** (အဲင်းကလေတ်: Chipwi, Chibwe) (မန်း: ချီဖွေမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ထင်ꩻသွတ်ꩻ၊ ခင်ခမ်းနယ်ႏ၊ မစ်စီးနားခရဲင်ႏ၊ ဝေင်ꩻနယ်ႏဆီဖွေကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻဆီဖွေကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ အဝ်ႏဒျာႏ မေခခြောင်ဖင်ႏကွဉ်ႏ ဝေင်ꩻမစ်စီးနားဖဲ့ꩻကွဉ်ႏထင်ꩻ မဲင်ႏ(၈၈)ရပ်၊ တောမ်ႏမျန်မာ-ခယ်ႏခမ်းကူ ဝေင်ꩻပန်ဝါနဝ်ꩻ အဝ်ႏမဲင်ႏ(၄၀)ရပ်သွူ။ မေခခြောင်လောင်းနဝ်ꩻ တယ်ႏတေင်ခါꩻတောမ်ႏကန်တဲင် အဝ်ႏမာꩻခါꩻပါ တျာႏထီမေႏအာႏ စက်အာႏ (၉၉ MW)၊ ဆီဖွေတျာႏမေႏစီႏမံႏကိန်ꩻ (၃၄၀၀ MW)ယုင်ႏ နဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁,၅၆၇ ရပ်သွူ။ 

## အာႏကွိုꩻ

ကဏ္ဍ:ခင်ခမ်းနယ်ႏကိုဝေင်ꩻဖုံႏ
ဝေင်ꩻဇေယျဝတီႏ

**ဝေင်ꩻဇေယျဝတီႏ** (မန်း: ဇေယျဝတီမြို့) (အဲင်းကလေတ်: Zeyawaddy) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ တောင်ႏအူခရဲင်ႏ ဝေင်ꩻနယ်ႏဖျူးကို ကပါဒါႏ စစ်တောင်းခြောင်ထျꩻ ဝေင်ꩻတဝေင်ꩻဒျာႏသွူ။ ဝေင်ꩻဇေယျဝတီႏနဝ်ꩻ တောင်ႏအူခွန်ဟော်ခံꩻ ခွန်မဉ်းစီးညို တယ်ႏထောင်ႏခါꩻဒျာႏသွူ။

## အာႏကွိုꩻ


ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻညောင်လေးပိဉ်

**ဝေင်ꩻညောင်လေးပိဉ်** (မန်း: ညောင်လေးပင်မြို့) (အဲင်းကလေတ်: Nyaunglebin) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် ညောင်လေးပိဉ်ခရဲင်ႏ ဝေင်ꩻနယ်ႏညောင်လေးပိဉ်ကို ကပါဒါႏ ပဂိုꩻခြောင်ထျꩻ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ခရဲင်ႏ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၉ ဗာႏ စာႏရင်ꩻအလꩻ လိုꩻဖြာꩻအဝ်ႏ ၂၁၉,၂၉၃ ဖြာꩻသွူ။ ဝေင်ꩻညောင်လေးပဉ်ယို တောမ်ႏဝေင်ꩻပဂိုꩻနဝ်ꩻ ဗွော့ꩻညာꩻအဝ်ႏ (၄၈)မဲင်ႏ၊ တောမ်ႏဝေင်ꩻရန်ႏတကုင်ႏနဝ်ꩻ ဗွော့ꩻညာꩻအဝ်ႏ (၈၂)၊ တောမ်ႏဝေင်ꩻတောင်ႏအူနဝ်ꩻ (၇၄)မဲင်ႏနဝ်ꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻညောင်သာယေး

**ဝေင်ꩻညောင်သာယေး** (မန်း: ညောင်စာရေးမြို့) (အဲင်းကလေတ်: Nyaung Saryay) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် ပီခရဲင်ႏ ဝေင်ꩻနယ်ႏသွေတောင်ကို ကပါဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻအဝ်ႏ ၂,၄၆၅ ဖြာꩻသွူ။ အဝ်ႏဒျာႏ ဝေင်ꩻသွေတောင်ဖဲ့ꩻနဝ် (၁၂)မဲင်ႏ၊ ဧရာႏဝတီႏခြောင်ထျꩻ ကာꩻတဖူꩻတန်လောင်း တောမ်ႏဝေင်ꩻပီနဝ်ꩻ ဗွော့ꩻညာꩻအဝ်ႏ (၂၁)မဲင်ႏသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻညောင်ဦး

**ဝေင်ꩻညောင်ဦး** (မန်း: ညောင်ဦးမြို့) (အဲင်းကလေတ်: Nyaung-U) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ညောင်ဦးခရဲင်ႏ၊ ဝေင်ꩻနယ်ႏညောင်ဦးကို ကပါဒါႏ ဝေင်ꩻတဝေင်ꩻဒျာႏသွူ။ ဖဲ့ꩻတွို့ꩻနဝ်ꩻ မကွေးတွိုင်ꩻ ဧရာႏဝတီႏခြောင်၊ ဖဲ့ꩻထင်ꩻနဝ်ꩻ ပခုက္ကူခရဲင်ႏ၊ ဖဲ့ꩻကွဉ်ႏနဝ်ꩻ မဉ်းခြံခရဲင်ႏ၊ ဖဲ့ꩻနဝ်နဝ်ꩻ ဝေင်ꩻနယ်ႏကျောက်ပန်းတောင်းဖုံႏ အဝ်ႏခူခါꩻနဝ်ꩻသွူ။ ဝေင်ꩻနဝ်ꩻအဝ်ႏဒျာႏ ဧရာႏဝတီႏခြောင်ဖင်ႏကွဉ်ႏ တောမ်ႏဝေင်ꩻပဂံႏစခါနဝ်ꩻ ဗော့ꩻညာꩻအဝ်ႏ ၄ မဲင်ႏရပ်လွုမ်ꩻတဲင် ရပ်လင်သား မိဉ်ႏလွဉ်လယ်ႏ ပဂံႏနဝ်ꩻ ထွာအီဒျာႏ အချက်ချာခင်ႏလမ်းနဝ်ꩻသွူ။ လိုꩻဖြာꩻခြွဉ်းနဝ်ꩻ ၁၉၅၃ ဗာႏ စာႏရင်ꩻနဝ်ꩻ အဝ်ႏ ၉၄၁၆ ဖြာꩻ၊ ၂၀၁၄ ဗာႏ စာႏရင်ꩻအလꩻနဝ်ꩻ အဝ်ႏ ၄၈,၅၂၈ ဖြာꩻနဝ်ꩻသွူ။  ဝေင်ꩻကိုနဝ်ꩻ ထွာဒျာႏ ဗုဒ္ဓဘာႏသာႏ မန်းလိုꩻမျိုꩻဖုံႏ အဝ်ႏအုံသော့ꩻအာသွတ်ꩻနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻညောင်ႏရွီႏ

thumb|ကျောင်ꩻရွှေရန်ပြည်

**ဝေင်ꩻညောင်ႏရွီႏ** နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်နဝ်၊ ကလော်ꩻခရဲင်ႏ၊ ဝေင်ꩻနယ်ႏညောင်ႏရွီႏကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ တောမ်ႏ ဝေင်ꩻသွေညောင် ဗော့ꩻညာꩻအဝ်ႏ (၇)မဲင်ႏရပ်သွူ။ နောင်ရွီႏအင်းလေးတဲ့ အဝ်ႏဗော့ꩻဝေင်ꩻယိုထျꩻတဲင် ကမ္ဘာႏတဖူꩻလွေꩻသား အဝ်ႏနွို့ထန်ႏ လယ်ႏထွားနဝ်ꩻသွူ။ တောမ်ႏဝေင်ꩻတောင်ႏကီꩻနဝ်ꩻ ဗော့ꩻညာꩻအဝ်ႏ (၁၉)မဲင်ႏရပ်သွူ။ မန်းနောင်၊ ပအိုဝ်ႏ၊ ဖြဝ်ꩻ၊ မန်း၊ ဓနုꩻ၊ တောင်ႏရွိုꩻ စတဲင် ခမ်းရင်ꩻသားလိုꩻမျိုꩻဖုံႏ အဝ်ႏအုံညီꩻအဝ်ႏရဝ်းဝင်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတဒါးအူး

**ဝေင်ꩻတဒါးအူး** (မန်း: တံတားဦးမြို့) (အဲင်းကလေတ်: Tada-U) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် ကျောက်သယ်ခရဲင်ႏ၊ ဝေင်ꩻနယ်ႏတဒါးအူးကို ကအဝ်ႏဒါႏ ဝေင်ꩻနယ်ႏ ဝေင်ꩻတန်ဒျာႏတဲင် ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းနဝ်ꩻ အဝ်ႏ ၁၂,၃၈၉ ဖြာꩻနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻတနတ်ပိဉ်

**ဝေင်ꩻတနတ်ပိဉ်** (မန်း: သနပ္ပင်မြို့) (အဲင်းကလေတ်: Thanatpin) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် ပဂိုꩻခရဲင်ႏ ဝေင်ꩻနယ်ႏတနတ်ပိဉ်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ အဝ်ႏဒျာႏ ဝေင်ꩻပဂိုꩻဖဲ့ꩻကွဉ်ႏ (၅)မဲင်ႏရပ်ကိုသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ ၁၈,၁၁၀ ဖြာꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻတနုဲင်း

**ဝေင်ꩻတနုဲင်း** (အဲင်းကလေတ်: Tanai) (မန်း: တနိုင်းမြို့) နဝ်ꩻ ထွာဒျာႏ မျန်မာခမ်းထီ အခဝ်ထင်ꩻသွတ်ꩻ၊ ခင်ခမ်းနယ်ႏ၊ မစ်စီးနားခရဲင်ႏ၊ ဝေင်ꩻနယ်ႏတနုဲင်းကို ကပါဒါႏ မလိခခြောင်ဖင်ႏ ဝေင်ꩻတဝေင်ꩻဒျာႏသွူ။ ဝေင်ꩻတနုဲင်းကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃၁,၉၉၈ ရပ်သွူ။

## အာႏကွိုꩻ

ကဏ္ဍ:ခင်ခမ်းနယ်ႏကိုဝေင်ꩻဖုံႏ
ဝေင်ꩻတန်တောင်

**ဝေင်ꩻတန်တောင်** (အိန်းကလေတ်: Thandaung) (မန်း: သံတောင်မြို့) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ဖအံခရဲင်ႏ၊ ဝေင်ꩻနယ်ႏတန်တောင်စီးကို ကပါဒါႏ အရွိုးပြေႏစခန်ꩻကောင် ကအဝ်းဒါႏ ဝေင်ꩻတဝေင်ꩻဒျာႏသွူ။ ကရီးခါ ကပါသော့ꩻဒါႏ စောက်ꩻတနျာႏနယ်ႏကို ဝေင်ꩻတန်တောင်ယိုနဝ်ꩻ ပွိုင်းလဲင်ႏကရီးခါ အဝ်ႏပါသော့ꩻညီꩻ တောင်ႏအူခရဲင်ႏကို ကောင်စခန်ꩻကအဝ်ႏဒါႏ ဝေင်ꩻတဖြုံႏဒျာႏတဲင် အဝ်ႏဒျာႏတောင်ႏအူဆꩻကွဉ်ႏထင်ꩻ ဗော့ꩻညာꩻအဝ်ႏ (၂၂)မဲင်ႏရပ် ကောင်ရွေꩻလောင်းနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ
ဝေင်ꩻတန်တောင်စီး

**ဝေင်ꩻတန်တောင်စီး** (အိန်းကလေတ်: Thandanggyi) (မန်း: သံတောင်ကြီးမြို့) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ ဖအံခရဲင်ႏ၊ ဝေင်ꩻနယ်ႏတန်တောင်စီးကို ကပါဒါႏ ဝေင်ꩻတဝေင်ꩻဒျာႏသွူ။  ထွာဒျာႏ ဝေင်ꩻနယ်ႏတန်တောင်စီး ဝေင်ꩻတန်တဲင် ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏလဲ့ အဝ်ႏနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁၆,၀၅၆ ဖြာꩻနဝ်ꩻသွူ။ စောက်ꩻ၊ မန်း၊ ပအိုဝ်ႏ စတဲင် တောမ်ႏလိုꩻမျိုꩻအလင်ဖုံႏ အဝ်ႏအုံသော့ꩻနဝ်ꩻသွူ။

## အာႏကွိုꩻ

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ
ဝေင်ꩻတန်တွဲ

**ဝေင်ꩻတန်တွဲ** (အဲင်းကလေတ်: Thandwe) (မန်း: သံတွဲမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ရခဲင်ႏခမ်းနယ်ႏ၊ တန်တွဲခရဲင်ႏ၊ ဝေင်ꩻနယ်ႏတန်တွဲကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၁၄,၃၂၇ ဖြာꩻ ရပ်သွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻတန်ဖျူသယတ်

**ဝေင်ꩻတန်ဖျူသယတ်** (အဲင်းကလေတ်: Thanbyuzayat) (မန်း: သံဖြူဇရပ်မြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ အခဝ်နဝ် မောႏလမျင်ႏခရဲင်ႏ ဝေင်ꩻနယ်ႏတန်ဖျူသယတ်ကို ကပါဒါႏ ပင်ႏလယ်ႏထျꩻ ဝေင်ꩻတဝေင်ꩻဒျာႏနဝ်ꩻသွူ။ တန်ဖျူသယတ်ယို ကရီးခါနဝ်ꩻ အဝ်ႏပါသော့ꩻဒျာႏ တနင်္သာရီတွိုင်ꩻ ဝေင်ꩻနယ်ႏကျိုက်ခမီကို ဒုံတန်တဖြုံႏအနေႏနဝ်ꩻသွူ။ ဒုတိယကမ္ဘာႏစဲ့ꩻ ထွိုင်ႏထွူနဝ်ꩻ ကွုန်ꩻဟွိုင်ꩻထင်ႏသျာꩻလွဉ်တဲင် မျန်မာခမ်းထီ ထွိုင်ႏလꩻလွဉ် လွစ်တခြင်ရေꩻထွူမꩻ ထွာလွဉ်ဝေင်ꩻနဝ်ꩻသွူ။ ဝေင်ꩻတန်ဖျူသယတ်နဝ်ꩻ အဝ်ႏဒျာႏ မဲင်ႏခမ်းနယ်ႏအခဝ်နဝ်ကိုတဲင် တောမ်ႏဝေင်ꩻကျိုက်ခမီနဝ်ꩻ ဗော့ꩻညာꩻအဝ်ႏ (၁၅)မဲင်ႏ၊ တောမ်ႏဝေင်ꩻမောႏလမျင်ႏနဝ်ꩻ (၄၀)မဲင်ႏ၊ တောမ်ႏဝေင်ꩻထာဝယ်နဝ်ꩻ ဗော့ꩻညာꩻအဝ်ႏ မဲင်ႏ(၁၅၇)ရပ်နဝ်ꩻသွူ။ ဝေင်ꩻတန်ဖျူသယတ်ကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။  ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၇၀,၄၈၀ ဖြာꩻသွူ။ ဝေင်ꩻတန်ဖျူသယတ်ထျꩻနဝ်ꩻ မိဉ်ꩻတန်ထင်ႏသျာꩻဒါႏ ဂျပန်စိုး ကဒိုဖောက်ခါꩻဒါႏ မျန်မာ-ထုဲင်ꩻ သေမင်းတမန် မေႏရထာꩻတဖူꩻ ပျတွိုက် တောမ်ႏ ကမ္ဘာႏစဲ့ꩻခိန်ႏ ကထဲ့သွုမ်ꩻထိုꩻဒါႏ စဲ့ꩻသားဖုံႏ စဲ့ꩻသင်းခဲင်ꩻတဲ့ အဝ်ႏနဝ်ꩻသွူ။

## ဓာတ်ပုင်ႏဖုံႏ

The British Reoccupation of Burma SE6170.jpg|A Japanese labour camp at Thanbyuzayat in WWII
Thanbyuzayat MMR011004701, Myanmar (Burma) - panoramio (1).jpg|The very first locomotive used on the Death Railway
Myanmar Thailand Japanese Death Railway 001.jpg|The start point of Death Railway Line
Thanbyuzayat World War II Cemetery 001.jpg|Thanbyuzayat Prisoners-of-war Cemetery
Japan Paya Thanbyuzayat 001.jpg|Cenotaph for Asian workers and Allied POWs, built by Japanese
Mawlamyine Death Railway Line Museum.jpg|Death Railway Museum
Rails and Scarecrow-Like Sculpture - Burma-Siam 'Death Railway' - Thanbyuzayat - Near Mawlamyine (Moulmein) - Myanmar (Burma) (11954717473).jpg|Abandoned section of Death Railway in Thanbyuzayat
Thanbyuzayat MMR011004701, Myanmar (Burma) - panoramio (5).jpg|Town centre
သံဖြူဇရပ်စစ်သင်္ချိုင်း2.jpg|A tombstone of Allied soldier
The British Reoccupation of Burma SE6173.jpg|Repatriation of the prisoners at Setse beach after WWII


## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻတန်းယန်း

**ဝေင်ꩻတန်းယန်း** (အဲင်းကလေတ်: Tangyan) (မန်း: တန့်ယန်းမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ တန်းယန်းခရဲင်ႏ ဝေင်ꩻနယ်ႏတန်းယန်းကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻတန်းယန်းကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၃၃,၆၀၃ ဖြာꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတပေက်စိဉ်း

**ဝေင်ꩻတပေက်စိဉ်း** (မန်း: သပိတ်ကျင်းမြို့) (အဲင်းကလေတ်: Thabeikkyin) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် တပေက်စိဉ်းခရဲင်ႏ၊ ဝေင်ꩻနယ်ႏတပေက်စိဉ်းကို ကအဝ်ႏဒါႏ ဝေင်ꩻနယ်ႏရွုမ်ꩻဖုံႏ အဝ်ႏသော့ꩻဒါႏ ဝေင်ꩻတဝေင်ꩻဒျာႏသွူ။ လိုꩻဖြာꩻခြွဉ်းနဝ်ꩻ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ လိုꩻဖြာꩻအဝ်ႏ(၅,၆၃၀)ဖြာꩻနဝ်ꩻသွူ။ ဝေင်ꩻတပေက်စဉ်းကိုနဝ်ꩻ မန်းလိုꩻမျိုꩻ အဝ်ႏအုံသော့ꩻအာနဝ်ꩻသွူ။ အဝ်ႏဒျာႏ ဧရာႏဝတီႏခြောင်ဖင်ႏ ဝေင်ꩻတဝေင်ꩻဒျာႏသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻတပ်ကုန်း

**ဝေင်ꩻတပ်ကုန်း** (မန်း: တပ်ကုန်းမြို့) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ နေပီဒေါ်ခမ်းခြွဉ်းဗူႏဟံႏနယ်ႏ ဥတ္တရခရဲင်ႏကို ကပါသော့ꩻဒါႏ ဝေင်ꩻနယ်ႏတပ်ကုန်း ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ ကအဝ်ႏသော့ꩻဒါႏ ဝေင်ꩻတဝေင်ꩻဒျာႏသွူ။ "နေပီဒေါ်တပ်ကုန်း" နုဲင်းနဝ်ꩻလဲ့ အဝ်ႏဟဲ့ꩻနေနေသွူ။ အဓိကခွုမ်မာꩻဒျာႏ လုဲင်းခြံဆို့ꩻရုဲင်ရေꩻတောမ်ႏ လွူးမွေးရေꩻ ထာꩻမာꩻတန်ဖုံႏတဲင် သွုပ်ဆွိုက်ထာꩻမာꩻတန်ဖုံႏ ကထွာဒါႏ ဗွူစက်၊ နမ်းမန်ꩻစက်၊ ဒွိုႏဖိုးနဲဉ်းထီစက်ဖုံႏလဲ့ အဝ်ႏခွုမ်မာꩻနေနေသွူ။ ကွန်ႏသယ်ႏပွယ်ꩻစာꩻ ဖြေꩻစာရေꩻထာꩻမာꩻလဲ့ အဝ်ႏမာꩻနေနေတဲင် ဒေႏသကိုကထန်ႏဒါႏ ရာႏသီႏကွန်ႏဖုံႏယို အဝ်ႏမန်ႏတလေꩻ-မူသယ် အဝ်ႏဒင်ႏပသာလွေꩻ ခမ်းထန်ႏဖုံႏနဝ်ꩻသွူ။ ဝေင်ꩻကိုနဝ်ꩻ ထွာဒျာႏ ဗုဒ္ဓဘာႏသာႏ မန်းလိုꩻမျိုꩻ အဝ်ႏအုံသော့ꩻအာသွတ်ꩻတဲင် ဒုတိယတောမ်ႏတတိယနဝ်ꩻ ထွာဒျာႏ ခယ်ႏ၊ ကလာꩻဖုံႏနဝ်ꩻသွူ။ 

ဝေင်ꩻတပ်ကုန်းနဝ်ꩻ အဝ်ႏဒျာႏ လတ္တီစျုထင်ꩻ ၂၀° ၂၀' တောမ်ႏ လောင်စီစျုကွဉ်ႏ ၉၆° ၃၀' အခါႏတဲင် အဝ်ႏဒျာႏ ထိုထဲင်းပင်ႏလယ်ႏထီခိုႏဆꩻကီ ပေခြွဉ်း ၂၂၅၀ ပေလောင်းသွူ။ ဖဲ့ꩻကွဉ်ႏနဝ်ꩻ ဖြဝ်ꩻခမ်းနယ်ႏ ဝေင်ꩻနယ်ႏပင်လောင်ꩻ၊ ဖဲ့ꩻတွို့ꩻနဝ်ꩻ မကွေးတွိုင်ꩻ ဝေင်ꩻနယ်ႏတောင်တွီင်းစီး၊ ဖဲ့ꩻထင်ꩻနဝ်ꩻ မန်ႏတလေꩻတွိုင်ꩻ ဝေင်ꩻနယ်ႏယမဲးတိဉ်း၊ ဖဲ့ꩻနဝ်နဝ်ꩻ နေပီဒေါ် ဝေင်ꩻနယ်ႏပိဉ်းမနား တောမ်ႏ ဝေင်ꩻနယ်ႏလယ်ဝွေးဖုံႏ အဝ်ႏခူဆွိုက်စပ်ခါꩻနဝ်ꩻသွူ။ အဝ်ႏဒျာႏ ရန်ႏတကုင်ႏ-မန်ႏတလေꩻ ကာꩻတဖူꩻတန်(အလီꩻ)တောမ်ႏ မေႏရထာꩻတဖူꩻ လောင်းနဝ်ꩻသွူ။ အဝ်ႏဒျာႏ ဝေင်ꩻရန်ႏတကုင်ႏ ဖဲ့ꩻထင်ꩻ ကာꩻတဖူꩻမဲင်ႏတဲင်ႏ တယ်ႏအမုဲင် ၂၅၈/၂ ဗꩻတွိုႏ ၂၈၅/၅ တဲင် နဝ်ထင်ꩻအနား အဒွောင်ႏအဆွာꩻနဝ်ꩻ အဝ်ႏ ၂၇ မဲင်ႏ ၃ ဖာလုံနဝ်ꩻသွူ။ 

ဟံႏပထဝီႏအပွိုင်အပုင်ႏအနေႏ တပ်ကုန်းနယ်ႏနဝ်ꩻ လွိုင်ႏအာဒျာႏ ကောင်ဆောင်ႏထာꩻပူႏထာꩻအုံႏဖုံႏတဲင် ထာꩻပြင်ႏထာꩻတွောင်ႏနဝ်ꩻ အဝ်ႏဆေ့ꩻငါႏနဝ်ꩻမꩻ ထာꩻပြင်ꩻနဝ်ꩻ အဝ်ႏဒျာႏ ဝေင်ꩻနယ်ႏတဖြုံႏလွုမ်း ၅ ပွန်း ၁ ပွန်းလုမ်ꩻသွူ။ နယ်ႏခဝ်ကွဉ်ႏနဝ်ꩻ ဖြဝ်ꩻကောင်ရွေꩻဖုံႏ အဝ်ႏရဲးခါꩻတဲင် အထိုသွတ်ꩻကောင်ရွေꩻဖွိုႏထိုနဝ်ꩻ အဝ်ႏပေခြွဉ်း (၄၃၁၀)ပေရပ်သွူ။ ဖောင်ႏလောင်ႏခြောင်နဝ်ꩻ အဝ်ႏထွတ်ꩻလင်ꩻ ဖြဝ်ꩻခမ်းနယ်ႏတောမ်ႏ တပ်ကုန်း နယ်ႏကူခါႏတဲင် ဗိုန်ပီတောမ်ႏ နယ်ႏကူသီးနဝ်ꩻသွူ။

## အာႏကွိုꩻ

ကဏ္ဍ:နေပီဒေါ်ဟံႏနယ်ႏကိုဝေင်ꩻဖုံႏ
ဝေင်ꩻတပ်တောင်

**ဝေင်ꩻတပ်တောင်** (အဲင်းကလေတ်: Tat Taung) (မန်း: တပ်တောင်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ရခဲင်ႏခမ်းနယ်ႏ၊ အန်းခရဲင်ႏ၊ ဝေင်ꩻနယ်ႏအန်းကို ကပါဒါႏ အန်းခြောင်ဖင်ႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၈ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၇,၉၁၇ ဖြာꩻ ရပ်သွူ။ ဝေင်ꩻတပ်တောင်နဝ်ꩻ အဝ်ႏဒျာႏ ဝေင်ꩻအန်းဖဲ့ꩻနဝ် ဗွော့ꩻညာꩻအဝ်ႏ (၂၆)မဲင်ႏရပ်သွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻတယဲတ်

**ဝေင်ꩻတယဲတ်** (မန်း: သရက်မြို့) (အဲင်းကလေတ်: Thayet) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် တယဲတ်ခရဲင်ႏ ဝေင်ꩻနယ်ႏတယဲတ်ကို ကအဝ်ႏဒါႏ ဧရာႏဝတီႏခြောင်ဖင်ႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ခရဲင်ႏ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။  ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၂၀,၂၅၁ ဖြာꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻတာဆီလေက်

thumb|တာဆီလေက်-မယ်သုဲင် တထာခမ်းကူ

**ဝေင်ꩻတာဆီလေက်** (အဲင်းကလေတ်: Tachileik) (မန်း: တာချီလိတ်မြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ တာဆီလေက်ခရဲင်ႏ၊ ဝေင်ꩻနယ်ႏတာဆီလေက်ကို ကအဝ်ႏဒါႏ ခမ်းကူဝေင်ꩻတဝေင်ꩻဒျာႏသွူ။ ဝေင်ꩻတာဆီလေက်ကိုနဝ်ꩻ ခရဲင်ႏ၊ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻတာဆီလေက်ကိုနဝ်ꩻ ဖြဝ်ꩻ၊ ထုဲင်ꩻဖြဝ်ꩻ၊ လားဟူ၊ မန်း၊ ပအိုဝ်ႏလိုꩻမျိုꩻ စတဲင် တောမ်ႏလိုꩻမျိုꩻလင်ဖုံႏအဝ်ႏအုံညီꩻ အဝ်ႏရဝ်းလွဝင်ꩻနဝ်ꩻသွူ။

ဝေင်ꩻတာဆီလေက်နဝ်ꩻ အဝ်ႏဒျာႏ မျန်မာ(မန်းခမ်း)၊ ထုဲင်ꩻခမ်း၊ လာအိုခမ်း ခမ်းတန်သိုမ်ဖြုံႏ မဲခေါင်ခြောင် အကူအနားလောင်း ထွာဒျာႏ တြိဂံဒေႏသတဲင် စီꩻပွာꩻရေꩻလဲ့ဟဝ်၊ ဖေင်ꩻဖန်ꩻယာလံယာမားယာဗွာ ကစဒါႏ တရာꩻတဝင်ႏတဝ်း ကွန်ႏဖုံႏလဲ့ အဝ်ႏထန်ႏသော့ꩻအာနဝ်ꩻသွူ။ ဝေင်ꩻတာဆီလေက် တောမ်ႏ ထုဲင်ꩻခမ်း ဝေင်ꩻမယ်သုဲင်နဝ်ꩻ အဝ်ႏခါႏဒျာႏ ခြောင်ပေႏလွုမ်ꩻ အဝ်ႏဗွောင်ဖေႏပါ ခမ်းကူအနွို့အထန်ႏ ဂဲက်တခါꩻငွါတဲင် အဝ်ႏဖြေꩻစာꩻကူꩻကားပါ ခမ်းကိုခမ်းထန်ႏကွန်ႏဖုံႏနဝ်ꩻသွူ။ ဝေင်ꩻတဆီလေက်ထျꩻနဝ်ꩻ သင်ဖော်ꩻကျောင်ႏကွင်ꩻတဲ့ အဝ်ႏနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတာမိုးညဲ

**ဝေင်ꩻတာမိုးညဲ** (အဲင်းကလေတ်: Tamoenye) (မန်း: တာမိုးညဲမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ထင်ꩻ၊ ကွတ်ခုဲင်ခရဲင်ႏ၊ ဝေင်ꩻနယ်ႏကွတ်ခုဲင်ကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻတာမိုးညဲကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၁၄,၆၇၅ ဖြာꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတာလေ

**ဝေင်ꩻတာလေ** (အဲင်းကလေတ်: Tarlay) (မန်း: တာလေမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ တာဆီလေက်ခရဲင်ႏ၊ ဝေင်ꩻနယ်ႏတာဆီလေက်ကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ မျန်မာ-လာအို ခမ်းကူဝေင်ꩻတဝေင်ꩻဒျာႏသွူ။ ဝေင်ꩻတာလေကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻတာလေကိုနဝ်ꩻ ဖြဝ်ꩻ၊ လားဟူ၊ မန်း၊ အာခါလိုꩻမျိုꩻ စတဲင် တောမ်ႏလိုꩻမျိုꩻအလင်ဖုံႏအဝ်ႏအုံညီꩻ အဝ်ႏရဝ်းလွဝင်ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃,၉၆၉ ဖြာꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတာသီ

**ဝေင်ꩻတာသီ** (မန်း: သာစည်မြို့) (အဲင်းကလေတ်: Thazi) နဝ်ꩻ အဝ်ႏဒျာႏ မျန်မာခမ်းထီအခဝ်ထာႏဝ မန်ႏတလေꩻတွိုင်ꩻဒေႏသတန် မဲ့ထီလင်ꩻခရဲင်ႏကို ကပါဒါႏ အရေꩻတန်မေႏရထာꩻတဖူႏဆွုမ်ႏဖုံႏ ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဖဲ့ꩻတွို့ꩻနဝ်ꩻ ဝေင်ꩻနယ်ႏမဲ့ထီလင်ꩻ၊ ဖဲ့ꩻထင်ꩻနဝ်ꩻ ဝေင်ꩻနယ်ႏဝမ်းတွင်း၊ ဖဲ့ꩻကွဉ်ႏနဝ်ꩻ  ဖြဝ်ꩻခမ်းနယ်ႏ၊ ဖဲ့ꩻနဝ်နဝ်ꩻ ဝေင်ꩻနယ်ႏပျော်ဘွယ် ဖုံႏ အဝ်ႏခူခါꩻနဝ်ꩻသွူ။ တောမ်ႏဝေင်ꩻမဲ့ထီလင်ꩻနဝ်ꩻ ဗော့ꩻညာꩻအဝ်ႏ ၁၃ မဲင်ႏသွူ။ ဝေင်ꩻဧရိယာႏအအဲဉ်ႏအလုဲင်ႏနဝ်ꩻ အဝ်ႏစတုရန်းမဲင်ႏ ၁.၈ မဲင်ႏရပ်တဲင် လိုꩻဖြာꩻခြွဉ်းနဝ်ꩻ ၂၀၁၄ ဗာႏ စာႏရင်ꩻအလꩻနဝ်ꩻ အဝ်ႏ ၂၀,၅၆၁ ဖြာꩻနဝ်ꩻသွူ။ ဝေင်ꩻတာသီနဝ်ꩻ ထွာဒျာႏ ခရဲင်ႏဖြယ်ဝေင်ꩻတဝေင်ꩻတဲင် ဝေင်ꩻကိုနဝ်ꩻ အစိုႏရအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻအာနဝ်ꩻသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻတိုကျို

**ဝေင်ꩻတိုကျို** (東京) (တိုကျိုမက်ထရိုပိုလစ် - 東京都) နဝ်ꩻ ထွာဒျာႏ ဂျပန်ခမ်းထီ ဝေင်ꩻတန်တဖြုံႏဒျာႏတဲင် အဝ်ႏဒင်ႏဒျာႏ ကွန်ဟွန်းသျူး(本州)လောင်း အခဝ်ကွဉ်ႏဒေႏသ တခူးတခဝ်တောမ်ႏ ကွန်အိသု၊ အိုဂါသာဝါရာကွန်ဖုံႏလဲ့ အဝ်ႏပါသော့ꩻနေနေသွူ။ တိုကျို ဝေင်ꩻတန်အိုပ်ချုတ်ရေꩻ မက်ထရိုပိုလစ်နဝ်ꩻ တိုကျို အိုပ်ချုတ်ရေꩻဝေင်ꩻတောမ်ႏ တိုကျိုဝေင်ꩻတန်ဖုံႏ ခြွဉ်းဗူႏပေါ်ႏထန်ႏလွဉ်ဒျာႏ ခရိစ်နေင်ႏ ၁၉၄၃ ဗာႏကိုသွူ။ ဝေင်ꩻတိုကျိုနဝ်ꩻ ထွာဂျပန်ခမ်း ဝေင်ꩻတန်တဖြုံႏတကာႏတဝ်း မဟာႏတိုကျိုဟံႏနယ်ႏကို ထွာစွဉ်ႏအဓိက အတန်သွတ်ꩻ ဒေႏသနဝ်ꩻသွူ။ ဂျပန်အစိုႏရအစွိုꩻတောမ်ႏ ခွန်ဟော်ꩻခံꩻ ဟော်ꩻနန်ꩻဖုံႏ အဝ်ႏသော့ꩻဒါႏ ဒေႏသဒျာႏတဲင် ထွာဒျာႏ ဂျပန်ခွန်ခွိုꩻဖုံႏ အဝ်ႏအုံဒါႏ ခမ်းလမ်းဒျာႏနေနေသွူ။

တိုကျို အိုပ်ချုတ်ရေꩻအစိုႏရနဝ်ꩻ အဝ်ႏစီႏမံႏဖန်းဖြယ် ဝေင်ꩻတိုကျိုကို ကအဝ်ႏဒါႏ အထူꩻနယ်ႏ (၂၃)ဖြုံႏတောမ်ႏ အိုပ်ချုတ်တောမ်ႏ ဝေင်ꩻနယ်ႏ တဖြုံႏ ဝေင်ꩻတဖြုံႏစီႏနဝ်ꩻသွူ။ အထူꩻနယ်ႏဖုံႏကိုနဝ်ꩻ လိုꩻဖြာꩻခြွဉ်းအဝ်ႏ (၈)သန်းလွိုတဲင် ဝေင်ꩻတန်တဖြုံႏလုမ်းကိုနဝ်ꩻ လိုꩻအဝ်ႏစွဉ်ႏ (၁၃)သန်းရပ်သွူ။ တိုကျို အိုပ်ချုတ်ရေꩻဝေင်ꩻတန်နဝ်ꩻ ကမ္ဘာႏလောင်း ထွာလိုꩻအအာသွတ်ꩻ အိုပ်ချုပ်ရေꩻဒေႏသတဗာႏတဲင် ၂၀၀၈ ဗာႏအကို စီဒီပီနဝ်ꩻ အဝ်ႏစွဉ်ႏ အမေႏရိကန်ႏဒေါ်လာ ၁.၄၇၉ ထရီလီယီတဲင် ထွာစွဉ်ႏအတန်သွတ်ꩻ စီꩻပွာꩻရေꩻအနမ်းအခြုံနဝ်ꩻသွူ။ 
thumb|left|တိုကျိုဝေင်ꩻတန်အိုပ်ချုတ်ရေꩻ မက်ထရိုပိုလစ်တန် အစိုႏရရွုမ်ꩻ

"တိုကျို"ကဟဲ့ꩻဒါႏ ဝေင်ꩻမိဉ်ꩻယို မူလအစနဝ်ꩻ ဟဲ့ꩻဖန်ဒျာႏ "အဲဒို(Edo)" နဝ်ꩻသွူ။ တွိုႏခရိစ်နေင်ႏ ၁၈၆၈ ဗာႏ ထွိုင်ႏထွာလွဉ် ခွန်ဟော်ꩻခံꩻ ဟော်ꩻနန်ꩻဝေင်ꩻတန်တဲင် ပြောင်ꩻလုဲင်ႏပါအမိဉ်ꩻ "တိုကျို" နုဲင်းနဝ်ꩻတဲင် အဓိပ္ပာယ်ႏနဝ်ꩻ "အခဝ်ကွဉ်ႏ ဝေင်ꩻတန်" ဒျာႏသွူ။ "မေစီစိုး" ခေတ်အစဝ်းခိန်ႏနဝ်ꩻ တိုကဲ(Tōkei) နုဲင်းနဝ်ꩻလဲ့ အဝ်ႏဟဲ့ꩻဖန်နေနေသွူ။

## ရာႏသီႏဥတု
"ဝေင်ꩻတိုကျို" နဝ်ꩻ အဝ်ႏပါသော့ꩻ လျားစိုႏ သဲင်ခြိစ်ꩻဒါႏ ခင်ႏလမ်းဇုန်ကိုတဲင် ထွာဒျာႏ လျားတအွိုက်ꩻ ရာႏသီႏဥတုတောမ်ႏ ခံႏဗာႏဆေ့ꩻ ထာꩻခွꩻခိန်ႏ အာႏသန်မုꩻနဝ်ꩻသွူ။ အလိုမ်ꩻသွတ်ꩻနဝ်ꩻ ထွာဒျာႏ ဩဂုတ်လာတဲင် အလျားဒီႏဂရီႏနဝ်ꩻ အဝ်ႏ ၂၇.၅° ရပ်၊ အခွꩻသွတ်ꩻခိန်ႏနဝ်ꩻ ထွာဒျာႏ ဇန်နဝါရီလာတဲင် အလျားအဝ်ႏ ၆° ရပ်သွူ။ ဝေင်ꩻတိုကျိုနဝ်ꩻ ထေထန်ႏ ဖန်လုံအိမ် ဓာတ်လူးဖုံႏ ဖေႏကဆေ့ꩻ ဖေႏကဆွိုးထိုꩻတာႏ အဝ်ႏတဲမ်းထွို့ꩻလွေꩻ ဥပဒေႏတဲင် ၂၀၂၀ ဗာႏကို ဖေႏကမာꩻယောမ်လꩻနွောင်ꩻ ထေထန်ႏ ဖန်လုံအိမ် ဓာတ်လူး (၂၅%)တာႏ အဝ်ႏခွုမ်မာꩻခါꩻဒျာႏနဝ်ꩻသွူ။

## စီꩻပွာꩻရေꩻ

## ပညာႏရေꩻ

## စွဲးထူႏပသာရေꩻ

## အာႏကွိုꩻ

ကဏ္ဍ:အာသျတွိုက်ကို ဝေင်ꩻတန်ဖုံႏ
ဝေင်ꩻတီးတေင်

**ဝေင်ꩻတီးတေင်** (ဒေႏသခံႏချင်ꩻဘာႏသာႏနဝ်ꩻ အဝ်ႏဟဲ့ꩻသုင်ꩻဒျာႏ **တဲဒိမ်**) (အဲင်းကလေတ်: Tedim) (မန်း: တီးတိန်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻ၊ ချင်ꩻခမ်းနယ်ႏ အခဝ်တွို့ꩻထင်ꩻ၊ :ဖလန်းခရဲင်ႏ၊ :ဝေင်ꩻနယ်ႏတီးတေင်ကို ကအဝ်ႏဒါႏ မျန်မာ-အေင်ဒိယခမ်းကူထျꩻ ဝေင်ꩻတဝေင်ꩻဒျာႏသွူ။ ဝေင်ꩻတီးတေင်နဝ်ꩻ ချင်ꩻခမ်းနယ်ႏကို ထွာဒျာႏ ဒုတိယအတန်သွတ်ꩻ ဝေင်ꩻသွူ။ ဝေင်ꩻကိုနဝ်ꩻ အဓိကပေါက်(ရပ်ကွက်)အဝ်ႏ (၄)ပေါက်တဲင် နဝ်ꩻဖုံႏနဝ်ꩻ ထွာဒျာႏ Sakollamပေါက်, မျို့မပေါက်, Lawibualပေါက် တောမ်ႏ Leilumပေါက်ဖုံႏဒျာႏသွူ။ လိုꩻဖြာꩻခြွဉ်းအကို ကဲဉ်းအာနဝ်ꩻ ထွာဒျာႏ သို/သိုမီချင်ꩻလိုꩻမျိုꩻဖုံႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။

## အာႏကွိုꩻ

ကဏ္ဍ:ချင်ꩻခမ်းနယ်ႏကိုဝေင်ꩻဖုံႏ
ဝေင်ꩻတုံတာ

**ဝေင်ꩻတုံတာ** (အဲင်းကလေတ်: Tong Tar) (မန်း: တုံတာမြို့) နဝ်ꩻ အဝ်ႏဒျာႏ မျန်မာခမ်းထီ၊ ဖြဝ်ꩻခမ်းနယ်ႏအခဝ်ကွဉ်ႏ၊ ကိင်ꩻတွုံꩻခရဲင်ႏ၊ ဝေင်ꩻနယ်ႏမွိုင်ꩻပေင်ꩻကို ကပါဒါႏ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻမွိုင်ꩻပေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၂,၀၆၅ ဖြာꩻ နဝ်ꩻသွူ။ ဝေင်ꩻမွိုင်ꩻပေင်ꩻယို တောမ်ႏဝေင်ꩻကိင်ꩻတွုံနဝ်ꩻ ဗော့ꩻညာꩻအဝ်ႏ ကီလိုမီတာ (၆၀)နဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတုံးသယ်

**ဝေင်ꩻတုံးသယ်** (ဝေင်ꩻသိုမ်ဆီ) (မန်း: သုံးဆယ်မြို့) (အဲင်းကလေတ်: Tharrawaddy) နဝ်ꩻ အဝ်ႏဒျာႏ မျန်မာခမ်းထီ အခဝ်ဒေါမ် ပဂိုꩻတွိုင်ꩻဒေႏသတန် သာႏယာႏဝတီႏခရဲင်ႏ ဝေင်ꩻနယ်ႏသာႏယာႏဝတီႏကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ဝေင်ꩻတုံးသယ်နဝ်ꩻ အဝ်ႏဒျာႏ ရန်ႏတကုင်ႏဖဲ့ꩻထင်ꩻ (၇၅)မဲင်ႏ ရန်ႏတကုင်ႏ-ပဂိုꩻ နယ်ႏကူလောင်းသွူ။ ခရိစ်နေင်ႏ ၁၉၆၅ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻအဝ်ႏ ၁၄,၄၄၃ ဖြာꩻသွူ။

## အာႏကွိုꩻ

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻတေင်သယတ်

**ဝေင်ꩻတေင်သယတ်** (အဲင်းကလေတ်: Theinzayat) (မန်း: သိမ်ဇရပ်မြို့) နဝ်ꩻ အဝ်ႏဒျာႏ မျန်မာခမ်းထီ မဲင်ꩻခမ်းနယ်ႏ သထွုံႏခရဲင်ႏ ဝေင်ꩻနယ်ႏကျိုက်ထိုကို ကအဝ်ႏဒါႏ ဝေင်ꩻတဝေင်ꩻဒျာႏနဝ်ꩻသွူ။ ဝေင်ꩻတေင်သယတ်ကိုနဝ်ꩻ ဝေင်ꩻအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ တေင်သယတ်နဝ်ꩻ အဝ်ႏဒုံအရန်း ဒင်ႏထိုလွေꩻဝေင်ꩻအရန်း ဝေင်ꩻတသာတဖြုံႏဒျာႏသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၂၂၈၅၃ ဖြာꩻသွူ။ နဝ်ꩻဖုံႏနဝ်ꩻ ထွာဒျာႏ ဝေင်ꩻတေင်သယတ်ကို ရပ်ကွက်ဖုံႏဒျာႏသွူ။

## အာႏကွိုꩻ

ကဏ္ဍ:မဲင်ꩻခမ်းနယ်ႏကိုဝေင်ꩻဖုံႏ
ဝေင်ꩻတေင်းနီ

**ဝေင်ꩻတေင်းနီ** (အဲင်းကလေတ်: Theinni) (မန်း: သိန္နီမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်ကွဉ်ႏထင်ꩻ ဖြဝ်ꩻခမ်းနယ်ႏ အခဝ်ထင်ꩻ၊ လားသျိုးခရဲင်ႏ၊ ဝေင်ꩻနယ်ႏတေင်းနီကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ အဝ်ႏဒျာႏ ဝေင်ꩻလားသျိုးဖဲ့ꩻထင်ꩻ အမဲင်ႏ(၂၈)ရပ်ကိုတဲင် အဝ်ႏဒျာႏ ထိုထဲင်းပင်ႏလယ်ႏထီခိုႏဆꩻကီ ပေပေါင်ꩻ ၂၁၀၀ ပေကိုသွူ။ ဝေင်ꩻတေင်းနီကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏနဝ်ꩻသွူ။ ခရိစ်နေင်ႏ ၂၀၁၄ ဗာႏ မွူးကွို့ꩻနာꩻစာႏရင်ꩻအလꩻ လိုꩻဖြာꩻခြွဉ်းအဝ်ႏ ၉၁,၅၇ ဖြာꩻနဝ်ꩻသွူ။

## အာႏကွိုꩻ

ကဏ္ဍ:ဖြဝ်ꩻခမ်းနယ်ႏကိုဝေင်ꩻဖုံႏ
ဝေင်ꩻတောင်ကုတ်

**ဝေင်ꩻတောင်ကုတ်** (အဲင်းကလေတ်: Taungup) (မန်း: တောင်ကုတ်မြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ရခဲင်ႏခမ်းနယ်ႏ အခဝ်နဝ်၊ တောင်ကုတ်ခရဲင်ႏ၊ ဝေင်ꩻနယ်ႏတောင်ကုတ်ကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၁၉၅၃ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၄,၁၁၇ ဖြာꩻ ရပ်သွူ။ ဝေင်ꩻတောင်ကုတ်နဝ်ꩻ တောမ်ႏဝေင်ꩻတန်တွဲယို ဗွော့ꩻညာꩻအဝ်ႏ မဲင်ႏ(၄၀)ရပ်နဝ်ꩻသွူ။ ဝေင်ꩻတောင်ကုတ်ယို ကရီးခါနဝ်ꩻ အဝ်ႏပါသော့ꩻဒျာႏ တန်တွဲခရဲင်ႏကိုလဲ့ ခရိစ်နေင်ႏ ၂၀၂၂ ဗာႏ ဧပီလာကို ဖြွမ်းဗူႏတိုꩻထဲင်းယင်း ခရဲင်ႏဖုံႏတဲင် ဝေင်ꩻနယ်ႏတောင်ကုတ်လဲ့ အဝ်ႏဝေင်ꩻနယ်ႏအရန်း ဒင်ႏထိုလွေꩻ တောင်ကုတ်ခရဲင်ႏအရန်းနဝ်ꩻသွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻတောင်ပျိုလဲတ်ဝဲ

**ဝေင်ꩻတောင်ပျိုလဲတ်ဝဲ** (အဲင်းကလေတ်: Taung Pyo Letwe) (မန်း: တောင်ပြိုလက်ဝဲမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻသွတ်ꩻ ရခဲင်ႏခမ်းနယ်ႏ၊ မောင်တောခရဲင်ႏ၊ ဝေင်ꩻနယ်ႏမောင်တောကို ကပါဒါႏ မျန်မာ-ဗန်းကလားဒေတ် ခမ်းကူထျꩻ ဝေင်ꩻနယ်ႏဖြယ်အရန်း ကအဝ်ႏဒါႏ ဝေင်ꩻတဝေင်ꩻဒျာႏသွူ။ ခရိစ်နေင်ႏ ၂၀၁၃ ဗာႏ လာဖေဖော်ဝါရီ ၂၀ နီꩻ ခမ်းကိုရေꩻဝွန်ႏတန်ဌာႏန လိတ်အမိန်းကေႏညာႏအလꩻ အွိုင်ႏတောင်ပျိုလဲတ်ဝဲကို ကအဝ်ႏဒါႏ ဒုံငတ်ꩻဒုံယို လွောင်ႏဗူႏလွေꩻ ရပ်ကွက်(၅)ကွက်တဲင် ဒင်ႏထိုလွေꩻ ဝေင်ꩻအရန်းသွူ။ ဝေင်ꩻကိုနဝ်ꩻ ဝေင်ꩻမိဉ်းလွတ် အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၂၅၈၆ ဖြာꩻသွူ။

## အာႏကွိုꩻ

ကဏ္ဍ:ရခဲင်ႏခမ်းနယ်ႏကိုဝေင်ꩻဖုံႏ
ဝေင်ꩻတောင်တာ

**ဝေင်ꩻတောင်တာ** (မန်း: တောင်သာမြို့) (အဲင်းကလေတ်: Taungtha) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မန္တလေꩻတွိုင်ꩻဒေႏသတန် ဝေင်ꩻနယ်ႏတောင်တာကို ကအဝ်ႏဒါႏ ဝေင်ꩻနယ်ႏရွုမ်ꩻ အဝ်ႏသော့ꩻဒါႏ ဝေင်ꩻတဝေင်ꩻဒျာႏသွူ။ ခရိစ်နေင်ႏ ၁၉၅၃ ဗာႏ စာႏရင်ꩻအလꩻ လိုꩻဖြာꩻခြွဉ်းအဝ်ႏ ၅၄၁၈ ဖြာꩻသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အစိုႏရရွုမ်ꩻဖုံႏ အဝ်ႏနဝ်ꩻသွူ။ ဝေင်ꩻနယ်ႏတောင်တာ ဟံႏနယ်ႏဧရိယာႏအအဲဉ်ႏအလုဲင်းနဝ်ꩻ အဝ်ႏစတုရန်းမဲင်ႏ ၅၁၆ မဲင်ႏသွူ။

## အာႏကွိုꩻ

ကဏ္ဍ:မန်ႏတလေꩻတွိုင်ꩻကိုဝေင်ꩻဖုံႏ
ဝေင်ꩻတောင်တွီင်းစီး

**ဝေင်ꩻတောင်တွီင်းစီး** (မန်း: တောင်တွင်းကြီးမြို့) () နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ မကွေးတွိုင်ꩻဒေႏသတန် မကွေးခရဲင်ႏ ဝေင်ꩻနယ်ႏတောင်တွီင်းစီးကို ကအဝ်ႏဒါႏ ဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ အဝ်ႏအုံဒျာႏ မန်းလိုꩻမျိုꩻကဲဉ်းအာသွူ။ ဝေင်ꩻကိုနဝ်ꩻ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။

## အာႏကွိုꩻ

ကဏ္ဍ:မကွေးတွိုင်ꩻကိုဝေင်ꩻဖုံႏ
ဝေင်ꩻတောင်ႏအူ

**ဝေင်ꩻတောင်ႏအူ** (မန်း: တောင်ငူမြို့) (အဲင်းကလေတ်: Taungoo) နဝ်ꩻ အဝ်ႏဒျာႏ မျန်မာခမ်းထီ အခဝ်ထာႏဝ ပဂိုꩻတွိုင်ꩻဒေႏသတန် အခဝ်ကွဉ်ႏထင်ꩻ တောင်ႏအူခရဲင်ႏ ဝေင်ꩻနယ်ႏတောင်ႏအူကို ကပါဒါႏ စစ်တောင်းခြောင်ဖင်ႏ ဝေင်ꩻတဝေင်ꩻဒျာႏသွူ။ ထွာဒျာႏ ခရဲင်ႏဝေင်ꩻတဖြုံႏဒျာႏတဲင် ဝေင်ꩻကိုနဝ်ꩻ ခရဲင်ႏ၊ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ အဝ်ႏဒျာႏ ရန်ႏတကုင်ႏ-မန်ႏတလေꩻ အမုဲင်(၁) တဖူꩻတန်သောင်တဲင် တောမ်ႏစောက်ꩻခမ်းနယ်ႏ ဝေင်ꩻတန်တောင် တောမ်ႏ စောက်ꩻတနျာႏခမ်းနယ်ႏ ဝေင်ꩻလွယ်ကောႏ ဖုံႏယို ကာꩻတဖူꩻ အဝ်ႏဆွိုက်လွေꩻခါꩻနဝ်ꩻသွူ။ ကာႏသွူပဂိုꩻကောင်ရွေꩻတွော့ꩻ တောမ်ႏဝေင်ꩻပီလဲ့ အဝ်ႏဆွိုက်ခါꩻ ကာꩻတဖူꩻနေနေသွူ။ တဖူꩻတန် ရန်ႏတကုင်ႏ-မန်ႏတလေꩻ ယိုခါနဝ်ꩻ အဝ်ႏကာႏလွေꩻ ဝေင်ꩻတောင်ႏအူဖဲ့ꩻတွို့ꩻ နွုတ်ꩻမဲင်ႏအရပ်ကိုနဝ်ꩻသွူ။ တောမ်ႏဝေင်ꩻရန်ႏတကုင်ႏနဝ်ꩻ ကာꩻတဖူꩻအနေႏ ဗွော့ꩻညာꩻအဝ်ႏ (၁၇၅)မဲင်ႏ၊ မေႏရထာꩻတဖူꩻအနေႏ ဗွော့ꩻညာꩻအဝ်ႏ(၁၅၀)မဲင်ႏ နဝ်ꩻသွူ။ 

တောင်ႏအူနဝ်ꩻ ထွာဒျာႏ စိုးအဆက်ဆက် ခွန်ဟော်ꩻခံꩻသီး ကအဝ်ႏအုံနန်ꩻဒါႏ ခွန်ဟော်ꩻခံꩻဝေင်ꩻစခါ ဝေင်ꩻတန်တဝေင်ꩻဒျာႏအကျောင်ꩻ မျန်မာရာႏဇာႏဝင်ႏကိုနဝ်ꩻ အဝ်ႏဒင်ႏမုဲင်ခါꩻနုဲင်းနဝ်ꩻသွူ။ ဝေင်ꩻမိဉ်ꩻစခါနဝ်ꩻ အဝ်ႏဟဲ့ꩻဖန်ခါꩻ ပါဠိဘာႏသာႏအနေႏ **ကေတုမတီႏ** အဓိပ္ပာယ်ႏနဝ်ꩻ ထွာဒျာႏ "ပဲင်ႏဆဲင်ႏလꩻ တော်ဝင်အဆင်ႏရန်းထို" နဝ်ꩻသွူ။ သွူတကာႏတဝ်း ထွာပါဒျာႏ တင်ႏသျာꩻဒါႏ ခွန်းစိုးခေတ်တခေတ်အနေႏနဝ်ꩻသွူ။ ကေတုမတီႏ ကဟဲ့ꩻဒါႏ ဝေင်ꩻစခါဝေင်ꩻတောင်ႏအူနဝ်ꩻ ဝေင်ꩻယတန်ꩻတွိုင်ꩻဖုံႏ၊ နောင်ကျုံးတောမ်ႏ ဖရာꩻစေႏတီႏစခါဖုံႏ အဝ်ႏထွားထီႏထွꩻနွောင်ꩻ ဗꩻတွိုႏဟန်ႏနီꩻနဝ်ꩻသွူ။

## မိဉ်ꩻတန်တင်ႏသျာꩻဒါႏခင်ႏလမ်းဖုံႏ
# ရွှေဆံတော် စေႏတီႏ
# ရှင်ပင် ကျောက်ဆောက် ဘုရာꩻ
# မြတ်စောညီနောင် ဘုရာꩻ
# မြစည်းခုံ ဘုရာꩻ
thumb|ဘုရာꩻမြစည်းခုံ
#နန်ꩻတောႏဦꩻဘုရာꩻ
#ကောင်းမှုတော် ဘုရာꩻ
# ကန်တောႏတန်ထီနောင် ကဝ်ႏခြံ
thumb|ဝေင်ꩻတောင်ႏအူ၊ ၂၀၁၄ ဗာႏ
# ပတီခြောင် အရွိုးပြေႏစခန်ꩻ
# တောင်ႏအူ ကွန်ပျူတာတက္ကသိုလ်ႏ
# တောင်ႏအူ အနယ်ꩻပညာႏတက္ကသိုလ်ႏ
# တောင်ႏအူပညာႏရေꩻကေားလေက်
# တောင်ႏအူတက္ကသိုလ်ႏ
# ခွန်ဟော်ခံꩻ မင်းကြီးညိုတောမ်ႏ ဘုရင့်နောင် ရုက်ထုကဝ်ႏခြံ
thumb|ခွန်ဟော်ခံꩻမင်းကြီးညို ရုက်ထု
#တထာတန်စစ်တောင်း
#ဆင်စခန်ꩻ
#ကေတုမတီႏကဝ်ႏခြံ

## ဓာတ်ပုင်ႏဖုံႏ

Taungoo Sacred Heart Roman Catholic Church.jpg|Sacred Heart Roman Catholic Cathedral
No.5 State High School, Taungoo.jpg|အမုဲင်(၅) အစိုႏရ အခေႏခံႏပညာႏအရန်းထိုကျောင်ꩻ
BEHS 4 Toungoo.jpg|အမုဲင်(၄) အစိုႏရ အခေႏခံႏပညာႏအရန်းထိုကျောင်ꩻ
Hsaw Hti Thaw Karen Baptist Church.jpg|သောထိတော စောက်ꩻခရိယာန်ႏကျောင်ꩻ


## အာႏကွိုꩻ
# မှတ်တမ်းသမိုင်း ပဲခူး-မကွေး၊ရေးသားသူ လွင်မောင်၊ ထုတ်ဝေသည့်နှစ် ၁၉၇၅

ကဏ္ဍ:ပဂိုꩻတွိုင်ꩻကိုဝေင်ꩻဖုံႏ
ဝေင်ꩻတွန်းသန်

**ဝေင်ꩻတွန်းသန်** (အဲင်းကလေတ်: Tonzang) (မန်း: တွန်းဇံမြို့) နဝ်ꩻ အဝ်ႏဒျာႏ မျန်မာခမ်းထီ အခဝ်တွို့ꩻ၊ ချင်ꩻခမ်းနယ်ႏ အခဝ်ထင်ꩻ၊ :ဖလန်းခရဲင်ႏ၊ :ဝေင်ꩻနယ်ႏတွန်းသန်ကို ကအဝ်ႏဒါႏ မျန်မာ-အေင်ဒိယခမ်းကူထျꩻ ဝေင်ꩻတဝေင်ꩻဒျာႏသွူ။ လိုꩻဖြာꩻခြွဉ်းအကို ကဲဉ်းအာနဝ်ꩻ ထွာဒျာႏ သိုမီချင်ꩻလိုꩻမျိုꩻဖုံႏသွူ။ ဝေင်ꩻကိုနဝ်ꩻ ဝေင်ꩻနယ်ႏ အိုပ်ချုတ်ရေꩻရွုမ်ꩻဖုံႏ အဝ်ႏသော့ꩻနဝ်ꩻသွူ။ ခရိစ်နေင်ႏ ၂၀၁၄ ဗာႏ စာႏရင်ꩻအလꩻ ဝေင်ꩻကိုနဝ်ꩻ လိုꩻဖြာꩻခြွဉ်းအဝ်ႏ ၃,၇၇၇ ဖြာꩻသွူ။

## အာႏကွိုꩻ

ကဏ္ဍ:ချင်ꩻခမ်းနယ်ႏကိုဝေင်ꩻဖုံႏ